Ini Berlaku Jika Joint Loan Beli Rumah, Bila Pasangan Meninggal Dunia. Alert Ilmu Faraid!

Menurut istilah syara’, faraid adalah pembahagian harta seorang Islam yang telah meninggal dunia dan tidak meninggalkan wasiat sebelum kematiannya. Namun yang menjadi isu adalah apabila berlaku perebutan harta si mati.

Ada segelintir kita tidak ambil peduli soal rumah kediaman yang dibeli dengan meletakkan dua penama iaitu nama suami dan isteri. Namun, kesannya jika salah seorang yang meninggal dunia, 50% nilai rumah berkenaan akan difaraidkan.

Selanjutnya ikuti perkongsian ini untuk mengetahui apa yang akan berlaku jika pasangan anda meninggal dunia jika pembelian rumah dilakukan secara joint loan.

IKUTI PERKONGSIAN INI.

Fahami pembahagian faraid

Kebiasaanya, suami isteri akan membeli rumah bersama untuk kuatkan dokumen. Di SPA/SNP pula akan ada dua nama. Nama si suami dan nama si isteri. Dua-duanya mengambil MRTA/MRTT (takaful).

Sekarang apa akan berlaku jika salah seorang meninggal dunia?

Jika harga rumah RM600,000. Rumah itu terbahagi 2 (sebab 2 penama):

50% Si Suami (RM300,000)
50% Si Isteri (RM300,000)

Jika suami meninggal dunia, 50% bahagian suami sudah tidak perlu dibiayai, kerana takaful sudah bayarkan. Betul kan? Manakala bahagian isteri, 50% selebihnya perlu terus dibayar oleh pihak si isteri.

Isu Yang Timbul Selepas Kematian Salah Seorang Penama.
Bahagian si suami sudah pun menjadi HARTA PUSAKA. Jika suami masih ada mak ayah, mereka boleh tuntut hak mereka daripada 50% tersebut.

Saya baru dapat mesej, seorang balu yang baru kehilangan suaminya, anak ada dua. Mak dan ayah mertua tidak mahu lepaskan hak. Mereka tetap mahukan bahagian mereka dalam rumah. Si isteri tidak mampu bayar, kerana jumlah bahagian mereka hampir RM140,000!

Ya, RM140,000.

Sudahlah harta ini saja tinggal kepada balu dan anak-anaknya. Tetapi tetap mak ayah mertua tidak lepaskan. Bila ditanya kenapa?

“Ayah mahu sedekah duit kepada anak yatim dan bagi anak-anak ayah.”

Gamaknya, mertua beliau dan cucu beliau bukan anak yatim rasanya. Allah. Ini kes biasa yang ada di Malaysia. Penunggang agama tahap tertinggi. Ini baru mak ayah mertua, bagaimana pula kalau dengan adik-beradik mertua?

Di sinilah anda perlu mempelajari ilmu faraid. Kenali siapa waris suami anda dan isteri anda sekarang. Kenali perwatakannya. Namun, itu pun belum menjamin apa-apa.

Ayah Mertua Mahu Rumah Anak Yang Bakal Mati
Kes lain saya jumpa, ayah mertua kata buatlah rumah di atas tanah dia. Nanti dah siap, ayah mertua tukar nama. Tetapi sampai sekarang tak tertukar. Sudahlah si isteri guna tunai buat rumah dengan orang kampung. Tiada hitam putih.

Sekarang suaminya sudah lumpuh (anaknya si ayah ini) dan sudah nyanyuk kerana kemalangan. Tiap-tiap hari ayah mertua remind menantunya, jangan tukar bil elektrik. Sebab dia ingin rumah itu jatuh kepada dia jika anaknya sudah tiada nanti.

Saya rasa kasihan dengan si isteri itu. Anak sudah 4 orang. Sekarang isteri tengah memikirkan bagaimana nak dapatkan rumah yang telah dibina dengan duitnya. Moga Allah swt lindungi mereka dan mencukupkan rezeki mereka.

Tiga Perkara Yang Anda Perlu Buat?

Untuk elakkan perkara di atas berlaku dan anda ingin pasangan hidup senang, tidak mahu merempat selepas anda tiada nanti, anda perlu:

1. Buat hibah bersyarat.

Si suami hibahkan bahagian (50%) beliau kepada si isteri. Si isteri pun hibahkan bahagian (50%) beliau kepada si suami. Hibahkan antara satu sama lain.

Jika suami meninggal dunia, bahagian suami akan dapat sepenuhnya kepada isteri. Jadi 100%. Begitulah sebaliknya. Selamat. Tidak pergi ke sesiapa sudah. Prosesnya anda perlu berjumpa consultant untuk melakukan hibah ini.

Rumah yang belum habis bayar pun boleh dihibahkan. Ini diambil atas ijtihad Dr Wahbah Zuhaili, dengan syarat hutang (loan) itu dilangsaikan jika meninggal dunia.

Apa maksudnya?

Perlu ada MRTA/MRTT. Kos tidaklah mahal. RM1600 sahaja untuk 1-3 geran rumah. Apalah nilai RM1600 dengan nilai rumah anda RM400,000-RM500,000.
Ini untuk orang tersayang anda juga, bukan untuk orang lain.

2. Bagaimana dengan harta sepencarian?

Untuk harta sepencarian, proses perlu di Mahkamah Syariah di mana kos amat tinggi. Biasa rate peguam buka kes sahaja RM5,000-RM10,000.

Untuk dapatkan hak penuh rumah, isteri perlu menunjukan bukti beliau ada sumbangan terhadap rumah tersebut.

Contoh:

Resit bayaran bulanan,
Resit renovation,
Resit yang berkaitan dengan rumah.
Pihak isteri perlu membawa perbuktian, barulah Hakim akan memberi pertimbangan sewajarnya. Sangat susah kes isteri dapat hak penuh terhadap rumah. Oleh itu, rancanglah sebaiknya tentang rumah ini kerana rumah paling kritikal jika berlaku perceraian atau kematian.

3. Boleh ke saya tukar terus kepada nama isteri atau anak?

Lebih selamat. Proses ini dibuat di Pejabat Tanah. Isi Borang 14A.

Jawapannya:

Tidak juga, kerana jika isteri mati warisnya juga boleh menuntut hak. Jika tukar kepada nama anak, anak pula mati awal daripada mak ayah.

Jika anak itu sudah berkahwin, sudah ada waris lain yang berhak. Contohnya, isteri atau suaminya.

Penyelesaian Terbaik
Penyelesaian yang terbaik ialah yang pertama iaitu hibah bersyarat.

Kepada suami dan isteri, buatlah perancangan sekarang. Kebanyakan yang ramai sangat jumpa saya ialah mereka yang telah menghadapi masalah sebegini.

Merasai keperitan keluarga retak kerana harta. Beza orang merasai dan tahu. Yang merasai sudah tentu tidak mahu warisnya susah begini. Yang tahu hanya tenang sahaja.

Alangkah sedihnya. Kita sudah berada di taman-taman syurga. Tetapi waris kita berada di neraka dunia. Merempat kerana tiada lagi rumah untuk berehat dan bersuka ria.

Sila tag dan share kepada pasangan anda jika anda termasuk dalam golongan ini.

Golongan di atas ini ialah golongan pertama kritikal perlu perancangan hibah.

Nasihat terakhir:

Hibah bukan lebih baik daripada faraid.
Hibah bukan penyelesaian segala-galanya.
Hibah bukan lebih baik daripada wasiat.
Setiapnya ada fungsi berbeza.

Semoga menjadi iktibar dan bermanfaat agar anak-anak dan pasangan dapat hidup dengan selesa dan terbela. Moga kita semua celik faraid.

Sumber: notawarisanpusaka.blogspot.com


“Mendengar Itu Melegakan.” Ibu Yang Berusaha Menjadi Pendengar Setia, Adalah Penguat Jadi Diri Buat Anak.

Sudah tentu ada antara kita pernah alami masalah, namun setelah meluahkan perasaan sama ada rasa marah, sedih atau gembira itu kepada yang kita rapat atau percayai tentu akan rasa lega.

Cara ini bukan sahaja untuk orang dewasa tetapi kanak-kanak dan remaja. Mereka juga mempunyai perasaan yang mahu ada yang mendengarnya.

Biarpun kadang kala, luahan atau cerita anak-anak ini biasa-biasa aje tapi ia amat penting untuk jati dirinya.

Sebagaimana kisah ini,bagaimana seorang ibu yang menjadi pendengar setia buat anaknya. Moga kisah ini menjadi iktibar.

JADI PENDENGAR SETIA

~Most of the time, we just want to be heard out~

Ibu sampai rumah tadi, jam dah pukul 6 lebih.Kebiasaannya ibu sampai rumah iman akan greet ibu sejak dari pagar lagi. Paling koman dia akan hai ibu bila ibu buka pintu.

Tapi tadi dia duduk diam masam mencuka dekat sofa. Sikit pun tak pandang ibu. Ibu say hai kat dia, dia diam je. Ibu pandang abi, abi buat isyarat yang iman bad mood.

Ibu pun duduk tepi iman. Ibu big hug dia. Dia tak balas pun. Masih macam tadi. Masam mencuka. Ibu pun memulakan bicara.

Hi sayang, how’s your day? You look sad. Is everything ok? Dia diam. Tiba tiba mata dia bergenang. Ibu gosok gosok belakang dia. It’s ok sayang, tell me. What’s wrong.

LUAHAN ANAK

Dia memulakan bicara, sambil air mata bergenang dan nada suara tersekat-sekat,

“Harini van kita rosak. Kita tunggu lama sangat dalam van. Panas. Dengan pakai mask nya. Nak muntah dah kita rasa!”

Ibu pun buat buat suprise dengar cerita dia. Actually ibu tahu dah van dia rosak. Sebab pukul 2.40 tadi pengasuh dia wasap ibu tanya iman tak pergi taska ke..sebab biasanya pukul 2.15 macam tu iman dah sampai. Long story short, selepas abi berusaha menjejak, rupanya van dia rosak. Pukul 3.15 baru dia sampai rumah pengasuh. Bayangkan, dia balik sekolah pukul 1.30, pukul 3.15 baru dia sampai rumah pengasuh. 🥺

“Laaaa yeke…ya Allah kesiannya anak ibu. Aahkan, dah lah pakai mask, puasa pulak. Bukan boleh minum air. Kalau ibu man, meroyan dah dibuatnya. Kalau ibu tu, mesti ibu dah hentak hentak kepala ke tingkap van!”

Masa ni dia macam dah nak tergelak. Tapi dia tak puas hati lagi meluah.

“Lama gile kita tunggu. Nak pengsan dah kita. Masa tu kita dah terfikir dah nak puasa separuh hari je!”

Masa ni memang muka dia bengang gila. Meleleh leleh air mata dia.

KATA SEMANGAT

“Aah..ibu faham. Mestilah kan. Sebab dah la balik sekolah dah penat, lapar pulak, dahaga, pakai mask, memang rasa macam nak buka puasa. Kalau ibu tu memang dah jadi macam Spongebob kering dah”

Masa ni dia dah gelak gelak sikit.

Ibu sambung, “Iman hebat la, boleh tahan puasa. Kalau ibu memang dah leper dah ibu rasa. Tu lah ibu cakap tadi, kalau ibu, dah hantuk dah kepala ke dinding”.

Tetiba dia balas, “Mana ada dinding bu, kita naik van lah”

“Ha yelah, takde dinding, tingkap. Ha bolehlah!”

“Kita bukan duduk tepi tingkap pun”. Masa ni dah senyum senyum.

“Ha takde tingkap, hantuk kepala kat orang sebelah. Biar sama sama gedegang!” Sambil ibu laga laga kepala dengan kepala dia.

Masa ni dia gelak gelak dah. Lepas tu dia sambung lagi, tapi suara dia kembali tegang,

“Lepas tu, ada van lain datang ambil kita. Masalahnya pakcik van kita tak beritahu alamat taska tu kat pakcik van baru. Dah sesat pulak. Dia tanya macam mana nak pergi taska kita, manalah kita tahu! Kita pun tak tahu masa tu kita dekat mana. Macam mana kita nak cakap!”

Ibu pun dengan dahi berkerut balas,

“Lailahaillallah…aah kan…iman manalah tahu jalan berbelit-belit dalam taman ni. Ibu pun selalu confuse. Ibu kalau nak pergi rumah Kak Sibah tu pun, semedang salah lorong. Kesian anak ibu…”

ANAK BERCERITA LAGI

Dia sambung lagi,

“Lepas tu, harini kita malang gila! Kita main game tu, kita dah penat penat kumpul gems, tetiba je benda yang kita grind tu hilang! Buang masa je kita penat penat grind! Useless je effort kita semua! Habis hilang gems yang kita kumpul!”

Ok, aku pun tak faham sepatah haram apa kejadiannya ni. Tapi just to comfort him out, ibu pun balas,

“La…yeke..kesian iman…apa lah punya game. That game sucks!!” Sambil ibu buat muka paling horrible sekali.

Bulat bulat mata dia mengia kan kata kata ibu. Terjuih juih mulut dia.

“Aah. Betul tu. Buang masa je kita main kumpul gems tu!”

Masa ni dia dah happy happy dah. Terus je dia bercerita itu dan ini sambil bergelak gelak ketawa. Cerita pasal kat sekolah, cerita pasal markah ujian dia, cerita pasal kawan.

BEGITU LAH ANAK, MAHU DIDENGARI LUAHANNYA

Fuh! Begitulah. Kadang, pada kita.. alahai…kecilnya lah ujian kau ni. Itupun kau nak emo. Tapi, masalah yang kecil bagi kita, mungkin besar kepada orang lain.

Tapi itulah, Disaat kita bersedih dan kecewa, tiada apa yang kita mahukan lebih daripada meluahkan masalah dan keluhan kita kepada pendengar yang sudi mendengar. Pada ketika itu, kita tak mahu dengar kritikan, cadangan mahupun nasihat. Not yet. Not at that moment. Pada saat kita sedang meluahkan tekanan perasaan, kita mahu didengari. Itu sahaja. We just want to be heard out, without being judged!

Apabila selesai dia meluah, terus dia happy. Terus tanya ibu nak masak apa hari ni. Terus tanya ibu nak minta dia tolong apa apa tak. Dengan happynya dia tolong ibu di dapur.

Cuba kalau,

Masa dia tengah sedih muka monyok tadi tu, ibu perleceh perleceh dia, cakap alah panas sikit pun merungut, biasalah van rosak, tahan la sikit. Lepas tu tambah lagi dengan kata alahai… pasal game pun kau nak marah marah. Benda game je pun kau nak besar besarkan. Lepas tu leterkan dia pulak rumah pengasuh kau yang dah ulang alik hari hari tu pun kau tak ingat jalan ke? Apa je lah yang kau ingat?

Agak-agak nya, apa perasaan dia?
Next time dia dalam kesedihan, dia nak cerita lagi tak dengan kita?
Next time dia kecewa, dia nak luah lagi tak pada kita?

KATA-KATA NASIHAT

Bila dia dah happy, dia dah tenang, baru ibu slow slow cakap dengan dia..sambil sambil dia carik cendawan tu,

“Hari ni iman good boy sangat, iman kuat” “Kenapa pulak?” “Yelah, sebab Allah uji iman macam macam harini. Iman berpanas, iman dahaga, iman lost iman punya gems..tapi iman sabar…iman tahan puasa sampai habis. Iman kuat lah tu. Banyak pahala iman berpuasa harini”

Dia senyum. Ibu pun senyum bila dia senyum. He might be having a bad day, but in the end, he found peace that he searched for. I hope so. Begitulah. Kita tak minta banyak. Most of the time, Kita hanya mahu didengari. Itu sahaja.

Sumber: Izyan Izdihar Shaarani


Janji Dilunaskan, Anak Minta Singgah ‘Rumah Ummi’ Selepas Sekolah. “Adik Tak Nangis, Pakcik yang Nangis”-Warganet

Hari pertama sekolah, momen yang ditunggu oleh ibu ayah untuk menjadikan anak mereka sebagai orang yang berguna dengan menimba ilmu.

Di kala anak-anak lain disiapkan dan dihantar oleh ibunya dengan penuh kasih sayang di hari pertama sekolah, lain pula bagi seorang kanak-kanak yang dikenali sebagai Hana. Hari persekolahannya ditemani oleh bapa dan ibu saudaranya sahaja seperti yang dikongsikan oleh ibu saudaranya di aplikasi Tiktok.

Dalam video tersebut, pemilik akaun sweetiepi418 menulis di ruangan kapsyen bahawa anak buahnya tidak menangis pun ketika di sekolah. Mesti uminya bangga tengok Hana tidak menangis di sekolah. Malah, anak buahnya menyatakan hasrat untuk ‘jumpa’ uminya beritahu dia dah sekolah.

Permintaan adik Hana di diletakkan syarat, bahawa mereka boleh bawanya ke ‘rumah’ umi jika dia tidak menangis ketika di sekolah. Dan akhirnya dilunaskan dek kerana Hana tidak menangis ketika di sekolah.

Video yang dikongsikan mendapat lebih 300 ribu tontonan dan rata-rata warganet mendoakan yang terbaik buat adik Hana. Malah, ada yang sedekahkan doa buat ummi adik Hana.

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Kecoh Nasi RMT Tak Ada Lauk, Ini Jawapan Pantas Dr Radzi Jidin. Netizen Luah Rasa Syukur.

Sejak semalam tular di facebook yang memaparkan gambar nasi putih dan kuah tanpa lauk yang diberikan kepada murid dibawah Rancangan Makanan Tambahan (RMT).

Ekoran itu, wargamaya terkejut dengan dakwaan itu dan memberikan pelbagai komen dan rasa tidak puas hati.

Prihatin dengan permasalahan itu, menerusi facebook milik Menteri Kanan (Pendidikan), Datuk Dr. Radzi Jidin pantas memberi respon hari ini.

Katanya, pihak Kementerian Pendidikan Malaysia (KPM) memandang serius hal ini dan sedang menyiasat dakwaan itu.

“Malam tadi saya dimaklumkan tentang satu hantaran di Facebook yang tular mengenai gambar nasi putih dan kuah yang didakwa sebagai makanan kepada murid di bawah Rancangan Makanan Tambahan (RMT).”

“Saya memandang serius dakwaan tersebut dan telah arahkan supaya siasatan lanjut dibuat, termasuk mengenalpasti sekolah yang terlibat. KPM tidak berkompromi dalam hal yang melibatkan kebajikan murid.”

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Bila Umur Cecah 40an, Amalkan Petua Ni Untuk Hilangkan Bintik-bintik Hitam Di Wajah!

Semakin usia meningkat, perubahan fizikal juga akan menunjukkan perubahan termasuk tanda-tanda penuaan yang jelas  terlihat pada kulit wajah. Selain adanya garis-garis halus di wajah, masalah bintik-bintik hitam atau jeragat juga biasanya akan  muncul di usia 40an.

Nak tahu bagaimana, ayuh baca perkongsian daripada perkongsian di fb milik Lelawati Lela yang sering dilihat gemar berkongsi pelbagai petua di media sosial. Jom semak.

HILANGKAN PARUT DAN BINTIK HITAM

Hai korang.Ingat Kekla lagi tak? Hehe pagini Kekla nak bagi korang satu petua yang senang sesangat untuk hilangkan parut dan bintik-bintik hitam kat muka. Yang pasti bahannye semulajadi dan selamat.

Caranya mudah sangat, korang belah 2 lemon tu kemudian amik lemon yang sebelah je perahkan untuk dapatkan jusnya.

Oh ya sebelum Kekla terlupa, buat ni selepas korang cuci muka tau! Jangan pulak muka penuh dengan mekap korang pergi sapu jus lemon tu. Sebab ade yang tanya. So Kekla kena la jawab kan.

Kemudian biarkan selama 10-15 minit lepas tu boleh bilas dengan air suam dan keringkan muka pakai tuala yang kering dan bersih.

Buatlah 3x seminggu ye tapi nak nampak kesan tu amik masa sikit almaklum bahan semulajadilah katakan.

Lemon mengandungi Asam Alpha dan Askorbat-L yang dapat membantu mengurangkan parut jerawat serta dapat membantu membersihkan liang pori. Lemon juga dikenali sebagai agen menghilangkan parut atau bintik hitam pada wajah.

Okey korang try la buat ye mudah-mudahan parut dan bintik hitam kat muka tu pudar atau hilang.

Baca artikel menarik lain di sini:


Orang Kerja ‘Gomen’ Dapat Pakej Percutian Istimewa. Boleh Pilih Hotel 5 Bintang Dengan Serendah RM120. Rugi Lepaskan!

Dapat bercuti bersama keluarga, itu akan menjadi momen yang cukup menyeronokkan.

Apatah lagi jika percutian tersebut kita dapat dengan tawaran harga yang murah. Pasti puas hati dibuatnya.

Tapi ada ke tawaran istimewa seperti itu ketika ini?

Jawapannya, mestilah ada dan ianya khusus untuk mereka  yang berkerja sebagai penjawat awam.

Ini sebagaimana apa yang diwar-warkan oleh Tourism Malaysia.

PELANCARAN PAKEJ ISTIMEWA PENJAWAT AWAM ANJURAN KESATUAN PEKERJA-PEKERJA LPPM DAN CUEPACS

KUALA LUMPUR, 3 SEPTEMBER 2020 – Tourism Malaysia dengan kerjasama Kesatuan Pekerja-Pekerja Lembaga Penggalakan Pelancongan Malaysia (Kesatuan Pekerja-Pekerja LPPM) dan kolaborasi bersama Kongres Kesatuan Pekerja-Pekerja Di Dalam Perkhidmatan Awam (CUEPACS) telah melancarkan pakej istimewa sempena kempen Cuti-Cuti Malaysia khas untuk penjawat awam.

Pelancaran pakej ini merupakan inisiatif jangka masa pendek untuk meningkatkan usaha promosi pelancongan domestik di dalam tempoh Perintah Kawalan Pergerakan Pemulihan (PKPP) dan telah dirasmikan oleh Menteri Pelancongan, Seni dan Budaya, YB Dato’ Sri Hajah Nancy Shukri.

“Kempen ini juga berperanan sebagai salah satu ‘teaser’ yang diusahakan oleh MOTAC melalui Tourism Malaysia dalam usaha mempergiatkan lagi promosi yang dijalankan untuk menarik seberapa ramai penjawat awam melancong dalam negara. Adalah diharapkan agar ahli-ahli CUEPACS menjadi duta kecil pelancongan yang berperanan untuk menyakinkan rakyat bahawa Malaysia adalah destinasi selamat untuk dilawati dengan mengamalkan norma baharu seperti yang di tetapkan oleh kerajaan,” kata beliau ketika berucap pada majlis pelancaran yang berlangsung di Malaysia Tourism Centre (MaTiC) hari ini.

Pakej yang dibangunkan oleh Tourism Malaysia dan menyasarkan penjawat awam ini dilancarkan bagi menghargai usaha dan perkhidmatan penjawat awam di seluruh Malaysia dengan memberikan tawaran istimewa dan diskaun terbaik eksklusif buat penjawat awam dan keluarga. Selain itu, penjawat awam juga adalah golongan yang paling kurang terkesan dari pelaksanaan PKP dan mempunyai pendapatan boleh belanja (disposable income) yang lebih tinggi berbanding golongan lain. Kempen ini mampu menggalakkan penjawat awam melancong dalam negara serta mendukung hasrat kerajaan untuk melonjakkan semula ekonomi negara.

Kerjasama dengan CUEPACS ini dilihat sebagai platform yang terbaik untuk mendekati kumpulan sasaran memandangkan kongres ini merupakan gabungan kesatuan yang mewakili penjawat awam di Malaysia dengan keahlian seramai 1.2 juta penjawat awam daripada keseluruhan 1.6 juta penjawat awam yang merangkumi pelbagai agensi dan sektor kerajaan.

#PakejCutiPenjawatAwam ini dibangunkan bersama agensi pelancongan, hotel serta operator pelancongan yang memberi tumpuan kepada produk-produk pelancongan sekitar ibu kota. Sebanyak 11 agensi pelancongan yang mengambil bahagian mempromosikan pakej percutian 2 hari 1 malam dan 3 hari 2 malam yang melibatkan hotel bertaraf 5 dan 4 bintang di sekitar Kuala Lumpur, Selangor dan Genting Hinglands dengan menawarkan harga pakej serendah RM120 seorang.

Di samping tawaran penginapan, penjawat awam dapat menikmati pakej yang menampilkan produk-produk pelancongan yang menarik untukpengunjung harian (walk in tourist) dengan tawaran diskaun harga tiket sehingga 30 peratus. Antara produk pelancongan yang tersenarai ialah; Putrajaya tour, Bangi Wonderland, I-City Shah Alam, Farm In The City, Genting Highland, Sky Bridge KLCC, Sky Mirror Kuala Selangor, Farm Tour UPM Serdang, Sunway Lagoon, Wet World Shah Alam, Aquaria KLCC, Muzium Kesenian Islam, MAEPS dan banyak lagi.

Pembeli turut ditawarkan nilai tambahan termasuk 5,000 tiket lawatan bandaraya KL dengan menaiki bas Hop On Hop Off secara percuma, penginapan di hotel serta bayaran masuk produk pelancongan yang ditawarkan pada harga diskaun antara 20 sehingga 60 peratus. Tempoh tempahan pakej ialah sehingga 30 September 2020 manakala tempoh sah lawatan ialah sehingga 31 Disember 2020.

Pakej permulaan yang ditawarkan merangkumi produk-produk pelancongan di sekitar Lembah Klang dan ianya akan diperluaskan ke negeri-negeri lain untuk fasa yang akan datang.

Penjawat awam digalakkan untuk mengambil peluang ini untuk memanfaatkan pakej-pakej yang ditawarkan kerana terdapat pelepasan cukai pendapatan individu sehingga RM1,000 untuk perbelanjaan pelancongan domestik sehingga 31 Disember 2021 susulan pengumuman pakej rangsangan PENJANA.


Ibu-Ibu Nak Elak Nyamuk Masuk Rumah, Cuba Letakkan Dua Bahan Ini Di Luar. Serius, Jom Cuba!

Jika ada banyak nyamuk di bilik anak anda, bolehlah cuba tip ini . Cepat, mudah dan murah. Tak perlu guna penyembur atau pun lemas dalam asap ubat nyamuk dan anda akan nampak kesannya.

Tip ini telah dikongsi dalam satu forum di laman sosial caranya hanya menggunakan air dan juga cecair pencuci pinggan.

Berikut adalah langkah yang perlu dilakukan.

1. Letak sedikit air dalam pinggan putih dan tuang beberapa titisan cecair pencuci pinggan (Lemon Fresh Joy / Harimau Kuat).

2. Kemudian, letakkan pinggan berisi cecair ini di luar rumah untuk elak nyamuk masuk. Nyamuk akan berkerumun di situ dan akan mati selepas terkena cecair ini dalam lingkungan tiga meter dari pinggan itu. Letakkan juga di dalam rumah di bahagian dapur atau ruang tamu untuk tujuan yang sama.

3. Berkesan dan jimat kerana hanya menggunakan bahan yang sedia ada dalam rumah. Mungkin agak ‘trivial’, tetapi ia boleh bantu mengawal nyamuk-nyamuk pembawa virus di sekitar rumah anda terutamanya tempat-tempat yang ada wabak denggi.

Selamat mencuba!


Rumah Tangga Diuji, Untuk Laluinya Kena Ada Iman. Deep Perkongsian Ni!

Tiada rumah tangga yang boleh lari daripada menerima ujian, pun begitu setiap ujian yang dilalui pasti ada jalan penyelesaiannya. Memastikan pasangan suami isteri mampu menghadapi setiap ujian dalam rumah tangga tersebut dengan penyelesaian yang terbaik, adalah dengan iman.

Berkongsi pandangan tentang itu, Firdaus Shakirin

Kita ni suami isteri akhir zaman. Bila disebut suami isteri akhir zaman, maka rumahtangga kita ni akan diuji dengan sehebat-hebat ujian.

Kenapa diuji?

Atas asbab keimanan yang ada dalam diri kita dan pasangan…Berapa ramai yang mendirikan rumahtangga dengan pasangan yang tak solat? Ramai…

Berapa ramai yang mendirikan rumahtangga dengan pasangan yang tak puasa? Ramai…

Berapa ramai yang mendirikan rumahtangga tapi tak dapat nafkah yang secukupnya? Ramai…

Berapa ramai yang mendirikan rumahtangga tapi membiarkan isteri keluar rumah tanpa menutup aurat dengan sempurna? Ramai…

Berapa ramai yang mendirikan rumahtangga tapi curang dan selingkuh dibelakang pasangannya? Ramai…

Berapa ramai yang mendirikan rumahtangga tapi masih tidak melaksanakan kewajipan dan tanggungjawabnya? Ramai…

Sebab tu kita ni suami isteri akhir zaman…sebab pengetahuan agama kita tu kurang dan cetek…suami gagal mendidik isteri dan isteri tidak mampu lagi bertahan dengan suami…

Tanya diri kita sendiri, tahap mana keimanan kita? Banyak? Sederhana? Sedikit?

Iman yang kuat akan menjadikan sesebuah rumahtangga itu bahagia kerana dia tahu apa yang dia perlu buat sebagai seorang suami dan juga sebagai seorang isteri…pengetahuan dalam ilmu agama yang akan menjadikan kita seorang suami yang soleh dan seorang isteri yang solehah…

Iman akan membezakan baik buruk setiap tindakan dan perbuatan…iman akan menjadi benteng yang menghalang diri kita dari buat dosa…

Rumahtangga kita akan sentiasa berada di landasan yang tepat untuk mencari redha Allah s.w.t selagi kita beriman kepada-Nya…

Pokok pangkalnya = keimanan terhadap Allah s.w.t..


Terkini Tragedi Batang Kali : 2 Mayat Ditemui, Seorang Kanak-Kanak & Lelaki Dewasa

Selepas dua hari operasi mencari dan menyelamat (SAR) gagal menemukan 9 mangsa yang dipercayai hilang di kawasan tanah runtuh Father’s Organic Farm di Gohtong Jaya, Batang Kali pada berlaku pada Jumaat lalu, kini rakyat Malaysia dan ahli keluarga khususnya boleh menarik nafas lega.

Pasukan mencari dan menyelamat (SAR) di kawasan tanah runtuh berjaya menemui dua mayat iaitu seorang kanak kanak perempuan dipercayai berusia lingkungan sekitar 6 hingga 10 tahun dan seorang mayat mangsa dipercayai lelaki dewasa.

Menurut kenyataan yang dikeluarkan Jabatan Bomba dan Penyelamat (JBPM), mayat mangsa lelaki dewasa ditemui sekitar pukul 11.16 pagi.

Kemas kini setakat jam 11.16 pagi, pasukan mencari dan menyelamat (SAR) Operasi Tanah Runtuh Jalan Batang Kali – Genting Highlands telah berjaya menemui seorang lagi mangsa iaitu lelaki dewasa di sektor B.

“Ini menjadikan jumlah mangsa korban tanah runtuh yang berjaya ditemui adalah sebanyak 26 orang.

“Operasi SAR pada hari keenam diteruskan lagi bagi mencari baki tujuh mangsa yang masih hilang,” jelas kenyataan itu.

Terdahulu mayat mangsa ke-25 yang juga kanak-kanak perempuan yang ditemui pada kedalaman 17 meter di lokasi runtuhan tanah di sektor C.

Sehingga kini, operasi giat dijalankan untuk mencari 7 mangsa yang masih hilang.

Operasi turut dibantu 11 jengkaut tanah pelbagai agensi serta sembilan ekor unit anjing pengesan K-9.

INFORMASI

Jumlah Mangsa: 94

Mangsa selamat : 61

Mangsa meninggal: 26

Mangsa Masih hilang:7

Rumusan Mangsa meninggal : 5L(D), 13W(D), 5L(K), 3P(K)

Sumber: Pusat Pengurusan Operasi JBPM


Ubah Gaya Hidup Jika Nak Elak Tekanan Darah Tinggi. Take Note Sebelum Terlambat!

Kesihatan itu amat penting untuk semua golongan tanpa mengira usia. Jangan kata golongan muda pasangan suami isteri tidak hadapi ancaman penyakit ini. Jika terjebak, seumur hidup makan ubat.

Sebagaimana perkongsian ini mengingatkan kita bahawa menjaga kesihatan dan ubah cara hidup dapat mengelak penyakit tekanan darah tinggi. Tentu kita tidak mahu mendapat penyakit ini pada usia yang muda. Ikuti lanjut penjelasan Dr ini.

TEKANAN DARAH TINGGI DI KALANGAN ORANG MUDA; ANCAMAN DALAM DIAM.

Tekanan darah tinggi (Hypertension) di kalangan orang muda lebih mencabar untuk dikenal pasti (diagnosis) dan dirawat. Kerana usia muda itu sendiri mengurangkan kesedaran untuk seseorang individu membuat pemeriksaan tekanan darah secara berkala untuk diagnosis awal dengan anggapan usia muda kebal dari penyakit kronik sebegini. Analisa saya kepada 40 orang lelaki usia bawah 45 tahun yang mempunyai tekanan darah melebihi 140/90 mmHg pada dua bacaan dalam dua sesi pertemuan yang berbeza mendapati:

1. Purata body mass index (BMI) adalah 30.1 kg/m2 dengan 70% dari mereka memiliki BMI pada kategori obesiti (BMI > 27.5 kg/m2). Berbanding subjek yang mempunyai tekanan darah normal purata BMI adalah 24.8 kg/m2 dan kadar obesiti adalah 20%.

2. Purata tahap kolesterol adalah 6.09 mmol/L, dan 80% daripada mereka mempunyai tahap kolesterol melebihi tahap kolesterol normal iaitu 5.2 mmol/L.

3. Tekanan darah tinggi di kalangan orang muda turut berkait rapat dengan tahap BMI dan kolesterol yang tinggi. Tiga kondisi ini ; tekanan darah tinggi, obesiti dan kolesterol yang tinggi adalah tiga faktor penting yang menyumbang kepada penyakit jantung yang dikenali sebagai metabolik sindrom.

TAHUKAH ANDA?

1. Diagnosis tekanan darah tinggi memerlukan sekurang-kurangnya dua bacaan tekanan darah tinggi melebihi 140 and/or 90 mmHg pada dua sesi pertemuan yang berbeza.Tekanan darah akan meningkat sekiranya anda dalam situasi terkejut, tertekan, sakit atau selepas aktiviti fizikal yang lasak. Justeru, sebelum disahkan seorang itu mengidap tekanan darah tinggi, beberapa bacaan diperlukan oleh doktor untuk memastikan bacaan tekanan darah yang tinggi itu konsisten dan tidak dipengaruhi oleh faktor luar.

PESANAN PENTING : Setiap janji temu (follow up) klinik adalah penting, walaupun sekadar untuk mengulang bacaan tekanan darah anda. Kegagalan anda untuk hadir, akan merencatkan proses diagnosis.

2. Tekanan darah yang tinggi terutamanya di kalangan orang muda adalah ‘reversible’ dan sepatutnya lebih mudah dikawal kerana kebanyakannya masih bebas dari penyakit lain seperti kencing manis, komplikasi jantung dan buah pinggang. Rawatan awal sekiranya seorang itu dikenalpasti mempunyai tekanan darah tinggi adalah ‘lifestyle modification’ atau mengubah gaya hidup kepada yang lebih sihat. Berhenti merokok, melakukan aktiviti senaman tiga kali seminggu, mengurangkan pengambilan garam dan kolesterol, mengurangkan berat badan adalah langkah pertama untuk mengawal dan mengurangkan tekanan darah tinggi sebelum pengambilan ubat.

PESANAN PENTING : Jangan ambil mudah arahan doktor untuk mengubah gaya hidup anda. Tekanan darah tinggi boleh dirawat tanpa anda perlu menelan sebarang ubat. Yang perlu adalah perubahan sikap!

3. Sehingga hari ini, tekanan darah yang tinggi hanya boleh dikenalpasti melalui pemeriksaan tekanan darah, kerana pengidap ‘hypertension’ biasanya tidak merasakan apa-apa simptom kecuali apabila tekanan darah sudah terlalu tinggi. Kerana itu, bagi seorang yang berusia 45 tahun ke bawah yang mempunyai tekanan darah normal ( < 120/80 mmHg), dicadangkan untuk melakukan pemeriksaan sekurang-kurangnya setahun sekali. Bagi mereka yang berada dalam kategori pra-hypertensi (prehypertension (120-139/80-89 mmHg), disarankan memeriksa bacaan tekanan darah sekurang-kurangnya enam bulan sekali.


“Tangan Keluar Dulu Nak Minta Duit Raya” Sama ‘Birthday’ Dengan Abah, Isteri Aliff Syukri Selamat Bersalin!

Setelah melalui banyak cabaran sepanjang mengandung anak keenam ini, usahawan, Datuk Seri Aliff Syukri meluahkan rasa kesyukuran apabila isteri tercintanya, Datin Seri Nur Shahida Mohd Rashid selamat melahirkan cahaya mata mereka pada Isnin.

Menerusi satu perkongsian di laman Instagram, Aliff Syukri memberitahu isterinya terpaksa bertarung nyawa agak lama bagi melahirkan anak keenam mereka.

“Anak kali ini amat mencabar, dari jam 5 pagi dalam bilik bersalin sampai jam 3 petang baru selamat keluar (melahirkan),” tulisnya.

Malah dia turut mencoretkan perasaan takut dan sedih apabila melihat isteri tercinta menangung kesakitan bagi melahirkan anaknya.

Sementara itu, Datin Seri Nur Shahida di laman Instagramnya ada berkongsikan  pengalaman melahirkan anak keenam pada kali ini agak sakit jika hendak dibandingkan dengan zuriatnya sebelum ini.

“Syukur Alhamdulillah tepat jam 2.40 petang hari isnin 3 April 2023 (sama birthday dengan abah @aliffsyukriterlajaklaris, lahir lah seorang Putera setelah bertarung menahan kesakitan selama 7 jam.

“Tak sangka serumit ini untuk cahaya mata ke 6. Boleh pula tangan dia keluar dulu..jenuh Dr nak masukkan tangan dia…tetap dia nak minta duit raya juga……jadi hujung2 mmg sambut tangan baby la dulu kita..apapun semuanya selamat..” tulisnya di kapsyen entri tersebut.

Untuk rekod, Aliff Syukri mendirikan rumah tangga dengan Nur Shahida pada Ogos 2007. Hasil perkahwinan itu, mereka dikurniakan enam cahaya mata iaitu Ammar Ahyan, Qadejah El Zahra, Ibraheem Adham, Yusoff Al Qardawi dan Raudah Arshiyah.

Sumber: Instagram @aliffsyukriterlajaklaris & @shahidadherbs


Jangan Buat Main Bila Kepala Terhantuk. Doktor Ini Jelaskan Sebabnya.

Memang risau apabila anak terjatuh atau tercedera bimbang akan memberi kesan kepada kesihatannya.

Begitu juga pengalaman yang dilalui sendiri oleh bapa ini di laman facebooknya, Taufiq Razif mengenai anaknya yang terhantuk di kepala baru-baru ini. Beliau juga berkongsi kenapa ibu bapa perlu alert apabila anak-anak terhantuk kerana bimbang akan ada kesan yang tidak diingini kepada anak.

Kepala anak saya ni baru je terhempas ke lantai. Biasa la bila balik kampung nak beraya ni tempat tidur pun tak ‘proper’ kan.

Masuk je bilik lepas bersahur tiba-tiba kepala si Solahuddin ni dah meluncur ke bawah katil. Bammm!! Sakit tu sebab kepala bahagian belakang yang cecah lantai dulu.

Solahuddin pun bertempik nyaring! Terus saya gosok kepala Solahuddin dan peluk dia. Jeritannya walaupun agak lama tapi makin lama makin perlahan dan esakannya pun makin kendur.

Pelukan ni nampak je remeh tapi pelukan daripada mak ayah ni akan membuatkan badan anak merembeskan hormon endorphins. Ni la yang membuatkan otot badan anak kita jadi lebih rileks & meringankan kesakitan fizikalnya.

Tapi tak boleh gembira lagi. Saya kena pantau dulu si Solahuddin ni selama 24 jam. Jangan main main dengan isu kepala terhentak ni. Pernah je ada kes anaknya terhentak kepala, besok paginya badan dah bertukar biru dan anak pun nampak lesu.

DAPATKAN RAWATAN PEMERIKSAAN

Rupanya bila periksa kat hospital, doktor sahkan tempurung kepala anaknya retak. Sebab tu mak ayah semua WAJIB ada ilmu apa nak buat bila anak terjatuh dan terhantuk kepala ni.

Bila anak terhantuk je terus tengok anak kita ada muntah muntah teruk ke tak, ada pengsan ke tak, ada benjolan yang terlampau besar atau luka yang dalam ke tak, ada sawan ke tak, lemah anggota badan ke tak, ada cairan keluar daripada hidung dan telinga ke tak. Kalau ada, takyah fikir apa dah. Terus bawa jumpa doktor.

Kalau lepas terhantuk, anak sambung tidur, kejut kejut la juga anak sekali sekala untuk periksa dia. Kalau ada perubahan yang dicurigai macam pernafasan jadi terlalu laju atau tiba tiba tangan dan kaki jadi lembik atau muntah tak berhenti, terus je ke hospital.

INI SEBABNYA IBU AYAH KENA ALERT

Cedera otak yang kita paling takut sebenarnya sebab kadang kadang benda tu boleh terjadi secara cepat tapi ada juga kes pendarahan otak tu terjadi secara lambat dan perlahan lahan.

Tolong bagitahu benda ni pada pasangan dan ahli keluarga yang lain juga ye sebab ramai lagi yang tak tahu benda ni.

Nota kaki : Ajak pasangan kita belajar ilmu parenting sekali. Kalau nak belajar ilmu parenting free tiap hari boleh ke telegram channel saya. Ada 140 ribu mak ayah kat dalam tu. Klik je link ni untuk ke sana ? t.me/NotaTaufiqRazif


Pernah Didatangi Polis Ketika Meredakan Adik Autisme Mengamuk. Perkongsian Dewi Favorite Remaja 2018/2019 Ini Sungguh Meruntun Jiwa

Cukup mudah untuk mengatur pertemuan bersama personaliti Arena Wan Mun-Yi Iman Wan yang juga merangkap Dewi Favorite bagi Dewi Remaja 2018/2019 baru-baru ini. Tahniah Arena!

Cantik, yakin dan penuh motivasi antara keistimewaaan yang dimiliki oleh anak sulung daripada tiga beradik ini. Mesra disapa sebagai Arena, gadis berusia 19 tahun seorang yang merendah diri serta tidak lokek dengan senyuman. Tapi siapa sangka, gadis manis ini bertubuh kecil ini seorang yang tabah dan kuat semangat bagi memberikan yang terbaik buat adik beradik dan ibu bapa.

Arena merupakan kakak kepada Adam Wan ‘Adam Autism Family’ , menyifatkan keluarganya adalah inspirasinya untuk mengorak langkah lebih yakin dalam hala tuju kehidupannya.

Kisah keluarganya yang pernah viral sebelum ini berkisar adiknya Adam, seorang Autisme telah mendapat perhatian ramai, Arena menyifatkan itu sebagai perkongsian yang bermanfaat supaya mendapat kesedaran daripada masyarakat apa itu Autisme ini. Malah ketika ditembual oleh Keluarga, kelihatan tangan Arena ada kesan luka selepas Adam  mengamuk di rumah.

“Bagi saya, ada segelintir masyarakat segelintir yang tidak tahu apa sebenarnya autisme. Ada yang kata down syndrom atau penyakit dan boleh sembuh. Hakikatnya autsime adalah kekurangan dalam diri yang dialami oleh seseorang individu.

“Kita tak boleh mengira sejauh mana kekurangan itu tetapi boleh membaikinya. Ia bukan penyakit. Autisme ini ada karektor. Ada yang boleh jaga diri sendiri , bercakap, melakukan rutin, boleh faham dan menjaga diri.

“Manakala bagi yang jenis memerlukan perhatian lebih, mudah mengamuk. Paling menyedihkan ada segelintir mengatakan mereka ini tidak waras. Saya berharap masyarakat jangan mudah menghukum tanpa mengetahui punca sebenar ia berlaku.

“Saya dan ibu bapa sendiri mengalami situasi yang sama apabila masyarakat tidak faham apa yang kami lalui. Saya masih ingat, ketika adik saya, Adam mengamuk sehingga ayah terpaksa meredakan keadaan Adam dengan cubaan untuk baringkannya ke lantai. Ia bertujuan untuk mengelak Adam secara tidak sengeja mencederakan orang awam yang berdekatan.

Tanpa diduga, ada individu telah menghubungi pihak polis setelah menganggap ia unsur penderaan.

“Saya mohon masyarakat, jika melihat situasi ini, tolonglah bertanya dan jangan mudah menghukum. Tak tahu tolong tanya dan jangan buat andaian yang salah mengenai austime ini,” jelasnya dengan mata yang berkaca.

Hampir putus asas

Menyentuh pula mengenai kejayaannya yang meraih gelaran Dewi Favorite bagi Dewi Remaja 2018/2019, anak kepada komposer terkenal, Iman Wan ini, tidak menyangka mendapat gelaran khas melalui pertandingan anjuran Majalah Remaja itu setelah beliau hampir putus dan keadan emosi yang tidak stabil ketika menghadiri uji bakat buat pertama kali.

Sebelum tersenarai sebagai 12 finalis Dewi Remaja 2018 / 2019, Arena telah terlebih dahulu dipilih sebagai peserta Top 20.

“Ibu bapa saya memang memberi galakkan untuk saya menyertai pertandingan ini. Cuma pada hari uji bakat yang melibatkan ratusan calon, saya hampir putus asas.

“Ketika itu Adam mengamuk. Ayah pula kerja luar kawasan. Melihat situasi itu membuatkan saya putus asas untuk menghadiri  casting itu. Lebih-lebih lagi ketika itu Adam sudah mula semakin agresif.

“Ibu tetap mahu saya menghadiri uji bakat itu. Dalam kereta Adam mula menendang kerusi, Saya mula risau Adam akan mencederakan ibu dan adik yang baru berusia 7 tahun. Ibu hanya sempat menghantar saya separuh jalan. Selebihnya saya pergi sendiri menaiki kenderaan awam.

“Saya tak sangka terpilih. Walaupun ketika itu emosi saya tidak stabil. Malah saya amat bersyukur, walaupun ini adalah casting pertama buat saya, saya terpilih,” ujarnya mahir bermain gamelan, piano, ukulele dan gitar.

Anak sulung yang tabah

Arena juga tidak menafikan kehidupannya banyak tertumpu kepada keluarganya setelah Adam disahkan autisme seawal tiga tahun.

“Dulu saya mempunyai perasaan malu apabila mempunyai adik sebegini. Biasalah perasaan seorang remaja. Namun, saya belajar untuk lebih bersabar dan redha. Belajar untuk terima seadanya.

“Oleh kerana anak sulung, saya banyak memberi tumpuan kepada keluarga sehingga saya tidak pandai bersosial dan tidak ramai kawan. Malah ada yang kata, saya tak pandai bersosial.

“Saya tidak berkecil hati jika dikatakan begitu. Bagi saya jika mempunyai ahli  keluarga yang ‘istimewa’ sebegini, saya perlu berkorban. Saya lihat bagaimana ibu dan ayah saya berhenti kerja untuk memberi fokus kepada Adam. Begitu juga saya,” katanya dengan nada sebak.

Harapan

“Selalu saya berbual dengan ibu bapa dengan membayangkan jika Adam seorang anak yang normal tentu kami akan pergi melancong, Adam punya ramai peminat dan pastinya akan buli saya.

Setiap kali selepas solat, saya doakan Adam kurang agresif masa hadapan.

“Apa yang saya bimbangkan adalah mengelak daripada mencederakan ibu ayah. Masa sentiasa bergerak, usia ibu ayah saya semakin meningkat. Mereka akan berusia dan mudah letih dan adik bongsu pula semakin membesar.

“Dan ini semua adalah tanggungjawab saya untuk menjaga mereka. Saya berharap dapat melangkah lebih jauh dalam industri ini supaya dapat membantu menambah pendapatan keluarga terutaman kos pengurusan terapi Adam agak mahal.

“Saya ikut the flow, Ingat tuhan dan mengharapkan yang terbaik buat keluarga,” jelasnya yang mengharapkan sinar kejayaan akan mengiringinya kelak.

Sumber: Majalah Keluarga Mac 2019


Comelnya Bilal! Neelofa Seakan Bagi ‘Hint’ Wajah Bilal, Raih Perhatian Ramai.

Sudah tentu ramai yang tertunggu-tunggu wajah anak kesayangan selebriti terkenal Neelofa dan suaminya, Ustaz Muhammad Haris Mohd Ismail atau PU Riz.

Muat naik terkini selebriti kesayangan ramai, Neelofa menarik perhatian ramai peminat di media sosialnya.

Neelofa memuatnaik sekeping foto yang memaparkan wajahnya ketika kecil berserta kapsyen ringkas penuh makna. Hanya menulis nama ‘Bilal’ serta emoji ‘love’.

“Ummi Bilal 🤍🤓”

Sebelum itu, dia memuat naik gambarnya semasa kecil bersama ibunya, Datin Noor Kartini di Instagram Story.

Tengok masa kecik (kecil) ni, rasa macam ‘copy-paste’ Bilal sangat,” tulisnya dengan disertakan emoji ketawa.

Neelofa seakan memberi ‘hint’ wajahnya anaknya seakan dirinya semasa kecil.

Untuk rekod Neelofa dan PU Riz mendirikan rumah tangga pada 27 Mac, tahun lalu.

Neelofa selamat menimang cahaya mata pertama yang diberi nama Muhammad Bilal yang kini berusia empat bulan.

PEMINAT TAK SABAR NAK TENGOK WAJAH BILAL

Melihat foto Neelofa semasa kecil dan kapsyen yang ringkas, ramai peminatnya teruja dan tidak sabar untuk melihat anak pelakon kesayangan mereka.


Kongsi Anak Sakit, Minta peminat Doakan. Saharul Ridzwan Nafi Cari Publisiti.

Ibu bapa mana yang boleh duduk senang dan sanggup melihat anak mereka sakit kan. Kalau boleh ditukar tempat pasti sudah lama berbuat demikian. Apa lagi jika itu adalah pengalaman pertama bergelar ayah.

Demikian bagi pelakon yang tengah hot dengan drama Jangan Benci Cintaku, Saharul Ridzwan, 29.

Dalam satu perkongsian di laman instagramnya, suami kepada Deena Emir ini memohon peminat agar mendoakan kesihatan anaknya, Luth Ali, 10 bulan yang sedang sakit akibat  tonsil bernanah.

“Doakan Ali sihat. Doktor check ada tonsil bernanah, sebab tu 3 hari ni tak nak makan. Allah. Saya tahu macam mana sakit bila ada tonsil, sebab saya pun ada tonsil.

“Sembuhkanlah anakku Ya Allah. Bukan nak cari publisiti sebab, tapi merayu minta doa dari semua, semoga Allah mendengar setiap doa2 dari semua untuk Ali. Terima kasih semua.

“Pada awal, saya dan isteri menganggap ia demam dan batuk biasa tetapi selepas bertemu doktor, Ali disahkan mengidap tonsil dan sudah bernanah

Sebelum itu, Ali juga mengalami demam panas dan batuk sehingga menyebabkan tidur serta selera makannya terganggu.

“Get well soon sayang. Kalau boleh ditukarkan batuk dan tak sihat Ali pada Baba, Baba sanggup. Tapi Baba tahu Ali kuat, sebab satu hari nanti Ali yang akan jaga mummy dan semua family kita.

“Tak sanggup kadang2 bila kita sebagai ibu bapa tengok anak sendiri sakit atau demam walaupun sikit2 je. Esok kejutkan Baba subuh k?

Semoga Ali cepat sembuh ye sayang.


Lima Tanda Anak Tidak Cukup Tidur Yang Ibu Bapa Mesti Tahu. Penting Untuk Jaga Kesihatan Anak Jika Cukup Tidur

Tahukah anda bahawa anak yang kurang tidur boleh menejaskan perkembangan anak. Malah kanak-kanak yang tidak mendapat tidur yang cukup boleh mengalami masalah kurang fokus dan keletihan sepanjang hari.

1. Keletihan letih sepanjang hari

Tak cukup tidur ni bukan je boleh sebabkan ‘Physical Fatigue’ tapi boleh juga sampai menyebabkan ‘Mental Fatigue’.

Kalau anak anak selalu mengadu ‘penat la Mama’ atau susah nak fokus buat sesuatu kerja, cuba periksa anak kita tu cukup tak jam tidurnya.

2. Sangat susah bangun pagi

Yang ni paling menyebabkan drama pagi antara mak ayah dan anak. Mak ayah nak kejar punch card tapi mata anak pulak macam kena gam. Kadangkala tu tengah mandi pun dia boleh tidur kan?

Kalau jam tidurnya cukup, percayalah cakap saya anak kita akan bangun sendiri dengan penuh senyuman! Cuba periksa apa anak kita buat sebelum tidur. Entah entah dia termenung tak boleh tidur sebab ‘blue-light effect’ daripada TV dan gajet kot!

3. Selalu menguap di siang hari

Tu maknanya samada anak kita keletihan ataupun anak kita punya tidur malam tu tak berkualiti ( poor quality sleep ).

Tapi kalau melebih lebih sangat menguapnya boleh je pergi periksa ke doktor. Ada banyak je penyakit ( medical conditions ) yang menyebabkan anak kita menguap melampau ni.

4. Selalu meragam tanpa sebab

Seperti yang saya pernah bagitahu sebelum ni, tidur ni adalah keperluan fisiologi paling asas dan terpenting bagi anak. Setara dengan keperluan makan dan minum!

Jadi, gunalah teknik penenang apa pun, kalau anak tak cukup tidur ni memang akan meragam. Badan dah mintak rehat, tak boleh buat apa dah.

5. Anak selalu jatuh sakit

Tidur yang tak berkualiti dan juga kurangnya tidur pada anak boleh membuatkan fungsi sistem imun anak kita tak bekerja dengan baik.

Jadi, kalau ada anak yang selalu jatuh sakit cuba tengok tengok juga kualiti tidur anak kita. Jangan jangan anak kita duk berjaga sepanjang malam masa kita tengah lena tidur atau waktu tidur anak tu tak tetap sampai jam biologi anak kita jadi pening dan terganggu!


Keluarga Ini Miliki 30 Jenis Koleksi Haiwan Eksotik Sehingga Ruang Tamu Jadi Penempatan Haiwan. Sungguh Inspirasi!

Memiliki haiwan comel sebagai binatang peliharaan di rumah pastinya menggembirakan. Terutama apabila melihat telatah manja yang ditonjolkan haiwan tersebut ketika dibelai. Setiap orang memiliki haiwan peliharaan yang berbeza-beza. Kebiasaan gemar menjadikan haiwan peliharaan seperti kucing untuk dimanja. Namun, ada juga golongan yang ekstrem yang mengemari haiwan lainnya seperti ular, kura-kura dan sebagainya untuk dipelihara sebagaimana keluarga Puan Maizura Eliana ini.

Sememangnya beliau tidak menyangka akan mempunyai haiwan peliharaan eksotik. Namun, anak sulungnya Mirza yang menjadi pencetus yang membuatkan keluarga ini memiliki lebih 30 koleksi haiwan eksotik. Lebih istimewa kesemua haiwan peliharannya itu, diletakkan di ruang tamu rumahnya.

Ibu kepada  Mirza Mohd Zaini, 11 tahun dan Misha Mohd Zaini, 8 tahun beranggapan cara sebegini dapat mengeratkan hubungan kekeluargaan secara sihat, sekali gus dapat mengelak anak-anaknya daripada terdedah kepada permainan gajet.

“Apabila ada haiwan peliharaan ini, memang mengeratkan hubungan kekeluargaan kerana ia bukanlah aktiviti seorang sahaja seperti main permainan video atau gajet dan internet.

“Ia melibatkan kerjasama semua ahli keluarga dan tolong menolong dan ada sahaja cerita mengenai keletah haiwan tersebut yang akan dikongsi bersama setiap hari. Apabila ibu bapa menyokong hobi anak, pastinya anak-anak rasa dihargai dan dipedulikan, sedikit sebanyak mengubah sikap anak-anak menjadi lebih penyayang kepada ibu bapa,” jelasnya.

Minat haiwan eksotik

Bercerita lanjut bagaimana timbulnya ilham memelihara haiwan eksotik ini, Mirza menjelaskan ia berlaku setelah membawa anaknya ke taman haiwan ketika anaknya kecil lagi. Bermulanya dari situlah anaknya mula menunjukkan minat dan memintanya untuk memelihara haiwan berkenaan.

“Saya sejak kecil memang tidak pernah ada haiwan peliharaan jadi tidak pernah terfikir untuk ada, sehinggalah dapat anak pertama pada 2007, Mirza yang  menunjukkan minat terhadap haiwan. Bermula dengan membawa dia ke tempat haiwan seperti Zoo, Petting Zoo dan Taman Haiwan, lama kelamaan makin bertambah minat dan suami mula beri anak pelihara ayam katik ketika umur lima tahun. Memang sejak kecil dia sangat natural bersama haiwan.

“Ketika usia sembilan tahun, Mirza mula meminta untuk pelihara haiwan eksotik iaitu Hedgehog sehingga mampu membiakkannya dan menjual hedgehog tersebut. Dengan hasil jualan itu pula Mirza mula menambah haiwan peliharaannya dari jenis reptilia seperti Bearded Dragon, Leopard Gecko dan juga berbagai jenis ular.

“Dan sehingga kini dia sudah ada lebih 30 jenis koleksi haiwan peliharaan. Haiwan-haiwan ini kami beli dari penjual yang mengimport atau membiakkan sendiri haiwan tersebut. Anak kedua, bernama Misha juga menunjukkan minat sama mengikut jejak langkah abangnya.”

Dalam pada itu, tambahnya lagi, anaknya mahu memiliki pelbagai jenis haiwan atas keinginan untuk memelihara haiwan berkenaan.

“Saya rasa kerana minat terlalu mendalam terhadap haiwan menyebabkan anak saya, Mirza ingin memiliki sebanyak mungkin haiwan yang boleh dipelihara.

“Dia suka membaca terutama buku berkaitan haiwan dan timbul keinginan untuk memiliki dan mengalami sendiri bagaimana memelihara haiwan tersebut. Mirza bercita-cita ingin menjadi seorang Doktor Haiwan, jadi pengalaman memelihara sendiri haiwan tersebut diharap dapat membantunya kelak,” jelasnya.

Ruang tamu jadi penempatan haiwan

Sebagaimana yang dilakukan oleh sebuah keluarga penyayang ini yang sanggup mengorbankan separuh ruang tamunya menjadi ruang penempatan lebih 30 haiwan kesayangan keluarganya.

“Oleh kerana banyak masa anak-anak dihabiskan bersama haiwan, saya mengambil keputusan untuk mengorbankan bahagian ruang tamu rumah untuk dijadikan ruangan khas haiwan peliharaannya. Ini untuk memastikan kami sekeluarga sentiasa melakukan aktiviti bersama dan saya dapat pantau aktiviti anak-anak. Ia juga bagi memastikan keselamatan haiwan-haiwan tersebut, jadi perlu ada di dalam rumah. Ia juga menjadi tarikan utama apabila tetamu datang ke rumah,” jelasnya.

Dalam pada itu, Hamiza bersyukur suami menyokong minat beliau dan anaknya. “Pada permulaannya, suami agak membantah untuk memelihara haiwan eksotik, apatah lagi reptilia seperti ular. Tetapi lama-kelamaan dia sendiri nampak kesungguhan anak saya dalam menjaga haiwan-haiwannya, mempunyai ilmu mengenai haiwan tersebut dan juga menjana pendapatan dari hobinya itu.”

Kebersihan

Mengakui kebersihan memainkan peranan utama dalam memastikan persekitaran dalam keadaan baik agar  kediaman tersebut selesa dihuni dan sekali gus turut tidak mengganggu jiran-jiran.

“Rumah saya adalah jenis corner lot, jadi terdapat bahagian laman tepi rumah yang bertanah lapang di mana haiwan seperti ayam, itik, kucing dan arnab di letak di bahagian luar rumah dalam kawasan sangkar masing-masing. Lain-lain haiwan adalah dari jenis haiwan kecil dan ditempatkan di dalam ruang tamu, juga dalam sangkar atau akuarium masing-masing.

“Setakat ini tiada masalah kebersihan atau bau kerana kawasan laman rumah saya luas dan terbuka dan setiap hari akan di pantau. Kami pastikan kolam itik dicuci dan ditukar air baru serta kandang arnab di sapu bersih setiap hari.

“Manakala sangkar dan akuarium haiwan kecil perlukan cucian sekali seminggu. Tidak semua haiwan perlu mandi, kami hanya mandikan kucing, hedgehog dan guinea pig sekali sebulan. Haiwan lain seperti arnab, sugar glider, burung dan hamster hanya perlu mandian spray syampoo yang khusus.

“Haiwan reptilia seperti bearded dragon, ular dan lain-lain hanya perlu disediakan bekas air untuk mereka berendam atau melembapkan badan bagi memudahkan apabila proses salin kulit. Sememangnya tugas menjaga semua haiwan ini dilakukan oleh semua ahli keluarga termasuk, suami dan anak-anak. Jika tidak, putus asa juga saya kalau seorang saja yang uruskan. Lagipun haiwan-haiwan reptilia contohnya, hanya Mirza sahaja yang berani memegang dan beri makan,” jelasnya yang menetap di Taman Pelangi Semenyih, Semenyih, Selangor

Peruntukkan bulanan

Memelihara haiwan yang banyak memerlukan sejumlah peruntukkan bagi memastikan haiwan-haiwan peliharaan dalam keadaan baik dan sihat. Keluarga penyayang ini tidak lokek menanggung kos bulanan bagi haiwan-haiwannya.

“Haiwan-haiwan eksotik dan reptilia ini memang diketahui bernilai tinggi, kos untuk membeli pun sudah bernilai ratusan hingga ribuan ringgit. Oleh itu penjagaan haruslah bersungguh-sungguh juga. Setiap haiwan memerlukan habitat berlainan, ada yang berasal dari kawasan panas jadi memerlukan lampu dipasang 12 jam setiap hari, ada kawasan lembap dan berair, begitu juga pelbagai jenis diet makanan berbeza untuk reptilia, mamalia, burung dan amfibia.

“Oleh itu kos penjagaan agak tinggi pada permulaan kerana perlu sediakan habitat yang sesuai, sangkar atau akuarium dan aksesori yang sesuai, manakala kos bulanan pula lebih kurang RM500,” jelasnya.

Sumber: Majalah Keluarga Isu Januari 2019


Mudah Aje Nak Buat Kuih Sagu Ni. Tak Perlu Masak, Kukus Aje. Patutlah Viral.

Ikuti resipinya yang turut viral dengan 5.9K share. Jom cuba!

Kuih sagu..
senang ja resepi dia,xperlu nak masak dulu baru kukus…saya suka. Resepi dr group nie juga..saya guna.

Bahan-Bahan:
Sagu setengah cawan.
Gula 5 sudu
Kelapa parut + garam( kukus kejap)

Cara penyediaan

Bilas sagu dan rendam dengan pewarna ros(saya rendam 1jam setengah)
pastu toskan, buh dalam satu bekas n tambahkan gula kacau2,
Sudukan dalam acuan n kukus selama 25-30 min..
Then gaulkan dalam kelapa..
Siap..sedap…langsung xnampak putih2..merah jernih ja kuih lepas siap…
* manis yg saya guna manis2 buah ja..kalau suka manis lagi boleh tambah gula sikit lagi
* sy buat nie dapat 13 kuih yg comel..

Selamat mencuba


Kenapa Ada Bayi Takut Dengan Semua Orang Kecuali Ibu Bapa Sendiri. Ini Penjelasannya

Orang kata bila bayi sudah meningkat usia mereka sudah kenal siapa orang di sekelilingnya. Jika orang yang tidak dikenali bayi pasti akan mudah menangis bila didekati kerana takut.

Bahkan lebih ekstrim ada sesetengah bayi hanya mahu ibu sahaja yang memegang dan mendukungnya dan menangis bila dipegang oleh si ayah.

Kenapa agaknya bayi takut dengan orang lain? Ia sudah pasti merisaukan ibu tentang perkembangan sosial anaknya.

Seorang ibu menghubungi saya kerana risaukan perkembangan sosial anaknya. Anak yang berusia 9 bulan ‘takut’ kepada orang lain selain dirinya dan suami. Malah dengan datuk dan nenek pun anak ‘tidak suka’ sehinggakan mengecilkan hati orang tua. Menurut ibu tersebut sebelum ini anaknya tidak begitu.

Adakah anda juga melalui situasi begini?

Situasi ini dikenali sebagai ‘STRANGER ANXIETY’ dan ia bukanlah berlaku secara rawak tanpa ada penjelasannya ataupun kerana anak anti-sosial. Ini adalah perkembangan normal bagi bayi berusia lingkungan 8 bulan.

Apakah yang berlaku ketika ini?

Otak bayi masih ‘work in progress’. Walaupun otak bayi secara fizikalnya sudah ada, namun proses perkembangan otak melalui pautan-pautan neuron (sel-sel otak) masih berlaku.

‘Stranger anxiety’ berkait rapat dengan proses perkembangan berfikir seorang bayi.
Pada usia 8 bulan, bahagian otak yang bertanggungjawab mengawal pemikiran manusia, iaitu pre-frontal cortex, sedang berkembang dengan pesat.

Perkembangan inilah yang menjana memori bayi dan membolehkan bayi menganalisa wajah yang dikenali dan tidak dikenali. Wajah yang tidak dikenali setelah dianalisa mewujudkan ‘anxiety’ atau kegusaran kepada bayi tersebut.

Proses ini tidak berlaku dengan pesat sebelum ini, oleh sebab itulah ‘stranger anxiety’ ini tidak berlaku sebelum usia tersebut.

Oleh itu jika ada datuk atau nenek yang berkecil hati, jelaskanlah bahawa pemikiran cucu sedang berkembang dengan pesat. Cucu sudah mula belajar untuk menganalisa dan mengenalpasti persekitarannya.

Ia adalah satu fasa penting dalam proses awal berfikir yang akan menjadikan cucu seorang yang pintar akalnya satu hari nanti. Insya Allah.

Fasa ‘stranger anxiety’ ini akan berlalu.
Perkembangan sosial bayi juga sedang berkembang. Bayi akan memberi respon kepada interaksi penuh belaian dan kasih sayang oleh datuk dan nenek.

Ingat lagi proses ‘serve and return’ yang pernah saya tulis?
Untuk mengetahui lebih lanjut tentang perkembangan otak kanak-kanak, saya sarankan agar anda membaca ‘Your Child’s Growing Mind – Brain Development and Learning’ oleh Jane M. Healy PhD.


Jangan Buat Main Masalah Tulang Rapuh. Baca Peringatan Dr Ini.

Tulang rapuh atau osteoporosis adalah satu keadaan kehilangan kepadatan tulang, mengakibatkan tulang-tulang rapuh dan mudah patah. Ia biasa berlaku di kalangan mereka yang meningkat usia dan golongan wanita selepas menopaus, bila badan tidak lagi dapat menggantikan tisu-tisu tulang yang lama dengan tisu baru yang lebih sihat.
.
Apabila usia meningkat, anda juga akan mengalami kekurangan kepadatan tulang, menyebabkan tulang menipis. Tulang akan mudah jadi rapuh dan mudah patah, terutamanya tulang belakang, pergelangan tangan dan tulang pinggul.
.
Tulang adalah tisu hidup yang membaiki sendiri secara berterusan. Ia terdiri dari bahagian luar yang keras, mengandungi jaringan kolagen (serat elastik yang kuat), bahan mineral, salur darah dan sum-sum tulang. Tulang yang sihat biasanya amat padat dan ruangan di antara tulang adalah kecil. Dalam kes osteoporosis, ruangan adalah besar. Ia menjadikan tulang lemah dan kurang elastik.
.
Tulang yang dibaiki diperteguhkan dengan pelbagai zat protein dan mineral yang diserap dari saluran darah. Ini termasuk kalsium, fosforus, protien dan juga asid amino. Hormon pertumbuhan dan hormon seks mengawal jumlah mendapan bahan mineral dalam tulang. Perubahan pada paras hormon boleh memberi kesan ke atas kekuatan tulang. Sebagai contoh, hormon estrogen bagi wanita boleh mencegah osteoporosis. Selepas menopaus, paras estrogen menurun, menyebabkan tulang menipis dengan cepat. Osteoporosis lebih kerap berlaku dan boleh menjadi lebih teruk.
.
TANDA-TANDA OSTEOPOROSIS

Osteoporosis mengambil masa beberapa tahun untuk terjadi. Gejala pada mulanya tidak begitu ketara pada peringkat awal dan boleh mengambil beberapa bulan dan tahun untuk muncul. Tanda osteoporosis termasuklah sakit sendi, sukar untuk berdiri lurus atau duduk atau kepatahan tulang tanpa hentaman atau hentakan.

Apabila tulang menjadi nipis (rendah dalam jisim tulang), tulang pergelangan tangan, tulang pinggul atau tulang spinal (vertebra) lebih senang patah. Batuk atau bersin mungkin menyebabkan patah tulang dada (rib) atau berpotensi untuk tulang belakang reput.

Kepatahan tulang dalam usia lanjut boleh menjadi serius, kerana tulang tidak boleh membaiki diri sendiri dengan berkesan. Ini boleh menyebabkan kepada artritis dan mungkin menyebabkan kecacatan bagi setengah warga emas kualiti hidup mereka terjejas. Sesetengah warga emas tidak boleh hidup berdikari jika mengalami kecederaan.

Bongkok yang biasa berlaku di kalangan warga emas adalah satu gejala osteoporosis. Ia berlaku apabila tulang vertebra patah (atau pecah) membuatkan susah untuk menyokong berat badan.

PUNCA OSTEOPOROSIS

Tulang tebal dan kuat semasa remaja. Pada sekitar umur 35 tahun, lebih banyak tisu tulang yang hilang daripada yang diganti. Ini menyebabkan tulang menjadi nipis dan lemah. Orang yang kerap melakukan senaman semasa muda, dan masih aktif semasa berumur, kurang risiko osteoporosis, kerana tulang masih kuat.
.
Ada beberapa faktor yang boleh meningkatkan risiko anda mendapat osteoporosis. Wanita berisiko lebih tinggi mendapat osteoporosis berbanding lelaki. Ini disebabkan penurunan hormon oestrogen selepas menopaus. Wanita berisiko tinggi apabila :
.
1. Mengalami menopaus awal sebelum umur 45 tahun.

2. Menjalani pembedahan histerektomi (pembuangan organ rahim) sebelum berusia 45 tahun, terutama jika ovari dibuang sekali.

3. Tidak datang haid dalam jangka masa lama (lebih dari 6 bulan) disebabkan senaman berlebihan atau makan berlebihan Hormon lelaki, iaitu testosteron juga menolong menjadikan tulang sihat. Lelaki menghasilkan hormon secara berterusan walaupun usia lanjut, tetapi berisiko mendapat osteoporosis jika paras hormon rendah.
.
Penyakit yang menjejaskan penghasilan hormon boleh menyebabkan osteoporosis. Hormon wanita, estrogen dan hormon lelaki, testosteron adalah penting untuk menjadikan tulang kuat, dengan memproseskan mineral seperti kalsium. Osteoporosis boleh tercetus oleh masalah hormon. Antaranya ialah :
.
1. Hipertiroidism (kelenjar tiroid yang sangat aktif)
2. Gangguan kelejar adrenal.
3. Kurang pengeluaran hormon seks (estrogen dan testosteron)
4. Gangguan di kelenjar pituitari
5. Kencing manis
.
Fakta-fakta lain yang akan meningkatkan risiko mendapat osteoporosis termasuklah :
.
1. Sejarah osteoporosis di kalangan keluarga yang terdekat (ibu bapa)

2. Tidak aktif dalam jangkamasa lama seperti terlantar di katil

3. Kerap mengambil minuman keras dan merokok

4. Gangguan penyerapan seperti ‘Coeliac disease’ dan Crohn’s disease

5. Penggunaan ubat korti kosteroid pada dos yang tinggi bagi tempoh yang lama (selalunya digunakan bagi rawatan arthritis dan asma) boleh memberi kesan kepada kekuatan tulang.

6. Kekurangan kalsium

7. Paras vitamin D rendah

8. Jisim badan yang sangat rendah (contoh, berat badan yang kurang atau mempunyai tulang yang menipis akibat kecelaruan gaya pemakanan)
.
KOMPLIKASI
.
Osteoporosis menyebabkan badan menjadi rendah serta bongkok akibat kepatahan tulang belakang (spinal). Ini bermakna tulang belakang tidak lagi mampu untuk menyokong berat badan. Kebiasaannya kemalangan kecil boleh menyebabkan patah atau rentak di pergelangan tangan, lengan, leher atau tulang pinggul.
.
Sesetengah orang menjadi tidak berupaya kesan daripada tulang yang rapuh. Penggantian semula tulang pinggul selalunya diperlukan sekiranya ia patah, dan ini akan menyebabkan pesakit tidak mampu berjalan sendiri. Walaupun osteoporosis tidak memendekkan jangka hayat manusia, ketidakupayaan bergerak sendiri menjadi sebab utama kemasukan ke rumah penjagaan.
.
RAWATAN

Rawatan untuk Osteoporosis ialah terapi gantian hormon (Hormone Replacement Therapy). Terapi ini membantu wanita yang bakal menopos dengan mengekalkan keupayaan tulang dan mengurangkan kepatahan tulang sepanjang rawatan. Walau bagaimapunpun HRT tidak selalu disyorkan sebagai rawatan pertama osteoporosis kerana mampu meningkatkan risiko mendapat strok, sakit jantung dan juga kanser payu dara. Anda perlu berbincang dengan doktor mengenai kebaikan dan risiko HRT.
.
Antara rawatan yang lain ialah Selective Estrogen Receptor Modulators (SERMs). Ia adalah ubatan yang mengurangkan risiko kepatahan terutama tulang belakang.
.
Selain itu, kalsium dan vitamin D tambahan amat berguna untuk lelaki dan wanita bagi mengelakkan risiko kepatahan tulang pinggul. Pengambilan kalsium yang mencukupi dalam pemakanan semasa muda sangatlah penting bagi mengurangkan risiko terutama wanita. Anda perlu 1000mg kalsium setiap hari iaitu bersamaan dengan segelas susu.

PENCEGAHAN

Amalan cara hidup yang sihat, seperti pemakanan dan senaman boleh mempengaruhi kesihatan tulang anda. Mengamalkan cara hidup sihat melambatkan berlakunya kejadian osteoporosis. Senaman yang berkala amat diperlukan. Cuba lakukan senaman sekurang-kurangnya 30 minit 3 kali seminggu.
.
Dua jenis senaman yang penting untuk mengukuhkan kepadatan tulang bagi mencegah osteoporosis adalah senaman ‘weight bearing’ dan senaman ‘resistance’. Jogging, lompat tali (skipping), senaman aerobik dan melompat atas dan bawah ditempat yang sama baik untuk kekuatan tulang.
.
Bagi mereka yang berusia, senaman ringan dan selamat, seperti berjalan, main tenis, berenang amat berguna. Untuk orang yang lebih tua, senaman perlu bersesuaian dan selamat, seperti berjalan perlahan, menaiki tangga 10 kali sehari, permainan tenis yang sederhana.
.
Amalan cara hidup yang boleh membantu mencegah osteoporosis termasuklah makan makanan yang mengandungi zat kalsium yang tinggi, berhenti merokok dan hadkan jumlah pengambilan minuman alkohol.

Sumber: Dr Zubaidi Hj Ahmad
.


Patutlah Susah Nak Kurus, Rupanya Metabolisme Rendah. Dr Ini Jelaskan Lebih Lanjut.

Ramai yang mengadu mereka sukar menurunkan berat badan. Ada juga yang mengadu berat badan mereka tidak lagi menurun setelah kehilangan 5kg atau 10kg dari berat asal. Apa sebenarnya yang terjadi?

Saya menjawab “Mungkin kadar metabolisme atau basal metabolic rate (BMR) telah menjadi rendah. Ini mungkin yang menyebabkan seseorang itu sukar untuk menurunkan berat badan.”
.
Seperti mana yang kita tahu bahawa BMR adalah kadar penghasilan tenaga dalam badan kita ketika kita rehat dan tidur yang mana ia dikawal oleh enzim dan hormon. Ini bermakna ketika kita rehat dan tidur, tenaga dihasilkan dan digunakan dalam jumlah yang tetap bagi menggerakkan pernafasan (fungsi paru-paru dan jantung), otak dan fungsi organ yang lain. Jadi tahap BMR yang menentukan berapa banyak dan cepat pula tenaga dalam tubuh kita (dalam nilai kalori) dibakar.
.
Mereka yang mempunyai nilai BMR yang tinggi akan membakar tenaga lebih banyak dan cepat, dengan ini memudahkan penurunan berat badan. Jadi bagi mereka yang mengalami ‘keadaan yang plateau’ ketika menjalani program diet, atau dalam Bahasa yang mudah ialah berat badan tidak lagi mahu menurun, berkemungkinan besar telah mengalami tahap BMR yang rendah.
.
Bagaimana kita mengetahui seseorang mengalami masalah BMI yang rendah.
.
1. MENGALAMI MASALAH BERAT BADAN.

Mereka yang mempunyai masalah BMI yang rendah biasanya akan mengalami masalah berat badan seperti sukar mengurangkan berat badan, dan senang pula meningkatkan berat badan.
.
2. MUDAH BERASA PENAT DAN LESU

Oleh kerana tenaga yang dihasilkan tidak mencukupi dan mengambil proses yang lebih lama, mereka yang mempunyai masalah BMR yang rendah akan lebih cepat penat dan lesu. Mereka akan berasa cepat penat bila melakukan aktiviti fizikal. Mereka juga mungkin mengalami rasa penat dan memerlukan rehat yang lebih lama.
.
3. TAHAP KESIHATAN YANG RENDAH

Mereka mungkin kelihatan pucat, sering penat, mudah demam, rambut mudah gugur dan tidak bertenaga. Mereka yang mempunyai BMI yang rendah akibat masalah kekurangan hormone tiroid akan menyebabkan kitaran haid yang tidak menentu.
.
4. MUDAH BERASA SEJUK

Mereka yang mempunyai masalah BMR yang rendah akan mudah berasa sejuk terutama dalam musim hujan atau berada dalam hawa yang dingin. Mereka sering mengadu bahawa pendingin hawa terlalu kuat padahal orang di sekeliling berasa panas.
.
Apakah yang mempengaruhi BMR kita dan bagaimana hendak meningkatkannya?
.
1. UMUR

Secara purata apabia seseorang lelaki sudah berusia 40 tahun, dan seorang wanita telah berusia 35 tahun, tahap BMR mereka akan menurun sebanyak 5% setiap 10 tahun. Bagaimana hendak mengekalkan tahap BMR setelah mencecah usia ini, caranya ialah kekal aktif dalam melakukan aktiviti fizikal. Cara terbaik bagi umur sebegini ialah berjalan kaki.
.
2. JANTINA

Lelaki dikatakan membakar lebih banyak kalori pada waktu rehat berbanding wanita. Ini bermakna wanita mempunyai BMR yang lebih rendah dari lelaki. Tetapi itu tak semstinya berlaku. Wanita yang mempunyai tubuh yang kurang lemak berlebihan mempunyai tahap BMR yang lebih tinggi dari lelaki yang mempunyai lemak yang berlebihan dalam tubuh. Kata kuncinya ialah hilangkan lemak yang berlebihan, ia membantu meningkatkan semula BMR kita.
.
3. NISBAH PERATUSAN OTOT BERBANDING DENGAN LEMAK

Peratusan otot dalam tubuh (terutama pada lelaki) akan menentukan tahap BMR dalam tubuh kita. Oleh itu bagi lelaki, melakukan aktiviti mengangkat berat (bertujuan untuk meningkatkan peratusan otot dalam tubuh) membantu mereka meningkat nilai BMI.
.
4. KETURUNAN

Faktor keturunan juga mempengaruhi. Ramai orang yang tidak pernah ada masalah peningkatan berat badan walaupun kelihatannya mereka makan banyak. Sentiasa kelihatan kurus. Ini mungkin disebabkan faktor keturunan. Namun ia bukanlah sesuatu yang sihat apabila memakan tanpa kawalan walaupun berat badan mengikut nilai BMI yang dicadangkan. Ini kerana ramai orang kurus tetapi mempunyai banyak penyakit kronik akibat amalan pemakanan yang buruk.
.
5. MASALAH KELENJAR TIROID

Kelenjar tiroid merembeskan hormone tiroid T3 dan T4 yang mempengaruhi tubuh menghasilkan tenaga ketika beraktiviti dan dalam keadaan rehat. Mereka yang bermasalah untuk menghasilkan hormone tiroid secara efektif, dikatakan mengalami masalah penyakit kekurangan hormone tiroid (hypothyroid). Mereka akan mengalami masalah berat badan dan nilai BMR yang rendah. Cara terbaik bagi mereka adalah mendapatkan rawatan bagi memastikan hormone tiroid mencukupi dalam tubuh.
.
6. DEHIDRASI

Kekurangan air dalam tubuh akan menyebabkan tubuh kita tidak dapat menghasilkan tenaga yang secukupnya, kerana proses penghasilan tenaga memerlukan air yang banyak. Apabila kita berehat, penghasilan tenaga juga perlahan, dan dikatakan nilai BMR kita menjadi rendah. Minum lebih banyak air kosong sangat membantu menghasilkan tenaga. Bagaimana dengan air manis? Air manis (penuh dengan gula) akan menjadi sumber tenaga yang cepat, tetapi ia menyebabkan lebih banyak insulin yang dikeluarkan. Jika kita tidak beraktiviti, semua gula yang diserap ke dalam tubuh akan disimpan sebagai lemak.
.
7. BANYAKKAN BERPUASA

Apabila kita berpuasa atau tidak makan selama enam jam, tubuh mula akan membakar lemak dalam tubuh. Lemak akan menghasilkan tenaga yang diperlukan. Adakah tubuh akan merendahkan nilai BMR apabila kita berpuasa seperti yang dilaporkan oleh sesetengah saintis?

Tidak betul, nilai BMR akan diturunkan agar tubuh menyimpan lebih banyak tenaga apabila kita tidak mengambil makanan. Ini hanya berlaku apabila kita mengalami kebuluran, bukan disebabkan kita berpuasa atau menjarakkan waktu makan. Apabila kita tidak makan melebihi 36 jam, tubuh akan merendahkan nilai BMR, agar kita mempunyai simpanan tenaga yang mencukupi apabila menghadapi kebuluran. Jadi ada cadangan yang menyuruh kita makan lebih kerap untuk mengelakkan nilai BMR menjadi rendah adalah tidak benar. Terutama apabila kita tidak beraktiviti setelah kita makan. Ia hanya akan mengumpulkan lemak.
.
8. MAKAN MAKANAN BEREMPAH DAN PEDAS

Mengambil makanan berempah dan lebih pedas dapat meningkat nilai BMR seseorang. Contohnya kita mengambil cili, yang mengandungi ialah komponen bioaktif capsaicin meningkatkan BMR. Selain itu boleh tambahkan lada putih atau lada hitam dalam makanan. Meletakkan secubit serbuk kayu manis dalam minuman juga dapat meningkat BMR.
.
9. SENAMAN MEMBINA OTOT

Secara mudah saya boleh beritahu, senaman kardio seperti berlari dapat membakar lemak, tetapi tidak meninggikan BMR. Hanya senaman mengangkat berat (dan membina otot) dapat meningkatkan BMR. Menambahkan otot pada tubuh menjadikan membakar lemak dan tenaga ketika kita berehat.
.
10. MENGAMBIL PROTEIN DALAM MAKANAN

Untuk meningkatkan BMR, kurangkan pengambilan karbohidrat ringkas dimana penyerapan gula ke dalam darah berlaku dengan cepat. Cuba tingkatkan pengambilan protein terutamanya sayur-sayuran yang mengandungi protein atau protein dari sumber bukan daging merah. Penghadaman protein mengambil masa yang lebih lama dan pada masa yang sama banyak enzim dan hormone dikeluarkan seperti glukogon yang meningkatkan BMR dalam tubuh.
.
6. MENGAMBIL KALSIUM

Makanan dan minuman yang mengandungi kalsium yang tinggi seperti susu dapat meningkatkan BMR dan memetabolismekan lemak lebih efisen. Minum segelas susu sehari membantu tubuh membakar kalori lebih cepat dan menyebabkan BMR meningkat.

Semoga bermanfaat.

Sumber: Dr Zubaidi Hj Ahmad


5 Perkara Mudah Latih Anak Berdikari

Anak juga berasa sangat bangga apabila dapat mencuba sesuatu, menguasai tubuh dan kemampuannya. Jangan abaikan pentingnya tahap perkembangan ini. Berikut tip yang harus ibu bapa lakukan untuk melatih anak agar berdikari:

Ajarkan aktiviti rutin sehari-hari

Lakukan aktiviti seperti makan, mandi, tidur, dan bermain dalam urutan yang sama setiap hari. Ini akan membantu anak untuk menjangka sesuatu aktiviti itu setelah dilakukannya. Kemampuan anak untuk meletakkan jangkaan akan membangun rasa percaya dirinya sebagai modal utama untuk membangunnya berdikari.

Ciptakan rutin yang normal

Bersikaplah fleksibel

Tidak perlu bersikap kaku kerana keperluan anak berbeza pada setiap hari. Ada kalanya dia memerlukan tidur dua kali sehari tapi ada kalanya hanya satu kali bila jumlah waktu tidurnya sudah dipenuhi. Anda tidak perlu memaksanya mematuhi jadual tidur. Anda dapat mengganti waktu tidur yang tidak digunakannya dengan bermain. Paling penting aktivitinya dilakukan pada urutan yang boleh dijangkakannya. Anda juga tidak perlu memarahinya jika dia belum mampu mematuhinya sesuai dengan keinginan anda. Nilai perkembangan kemajuan dalam melakukan rutin. Jangan lupa memberikannya pujian apabila dia dapat melakukan rutin tanpa paksaan.

Melatih anak menyiapkan kelengkapan

Sebelum mandi, minta anak membantu mengambil tualanya sendiri. Setelah selesai mandi, minta dia memilih baju yang akan dipakainya. Kegiatan seperti ini akan membuat anak merasa menjadi sebahagian dari seluruh aktiviti rutin dalam kehidupan sehari-hari hingga dia dewasa kelak.

Membuat alat bantu untuk mengingatkan

Buat jadual dalam bentuk poster bergambar. Bantu dia membaca gambar. Misalnya untuk menunjukkan waktu pagi, siang dan malam, gunakan gambar bulan dan matahari yang berbeza-beza. Bagi menunjukkan kegiatannya, gunakan gambar. Misalnya berus gigi untuk menggosok gigi, pinggan untuk makan dan sebagainya.


Nampak Remeh Tapi Ini Sebab Kenapa Rezeki Rumah Tangga Sempit. Salah Satunya Pengotor.

Kehidupan berumah tangga tidak dapat lari dari menghadapi pelbagai dugaan dan cabaran. Baik dalam hal hubungan suami isteri, anak, kerjaya dan termasuklah juga kewangan.

Kadang-kadang kita terlepas pandang hal remeh yang sebenarnya itu punca kenapa sukar sekali rezeki nak masuk.

Tempoh hari kita dah bercerita tentang cara untuk rezeki murah rezeki dalam rumahtangga. Kadang bila kita buat, tak jadi juga.

Rupanya dalam kita amalkan tips kebaikan, kita selalu juga buat perkara yang menjauhkan rezeki. Ini sebab kenapa rezeki mahal.

1. Lupa tanggungjawab kepada ibu bapa.

Iya kawan-kawan, ibu bapa ini sumber keberkatan hidup kita. Terutama sudut rezeki kita. Saat kita melupakan mereka, percayalah akan ada 1 dinding hijab yang menjadi penghalang untuk rezeki terus laju kepada kita.

2. Kedekut.

Allahu. Kedekut ini boleh jadi dalam macam-macam keadaan. Terutama kedekut bersedekah. Kalian, tak banyak kita bagi sikit. Tak selalu, sekali sekala pun ok. Yang penting tidak kedekut.

3. Putus silaturrahim dengan adik-beradik.

Kadang kita macam tak percaya ada adik beradik yang dah tak berhubung sesama mereka bertahun-tahun. Kan?

Namun ramai dalam masyarakat kita berlaku macam itu. Punca selisih faham akhirnya bergaduh. Tak nak mengalah. Sudahnya buat tak peduli sama sendiri, hidup berjauhan dan melupakan.

Kawan-kawan, ini mengundang kemurkaan Tuhan. Rezeki mana yang akan masuk?

4. Pengotor.

Ini pun bahaya. Kotor hati, suka melayan perasaan yang tak elok. Mengundang syahwat kepada yang bukan mahram. Kotor akal, fikir yang bukan-bukan. Juga mengundang syahwat yang haram.

Cakap kotor, mencarut dan suka menghina orang lain. Kalian, kelemahan orang lain ujian buat mereka. Kita bantu untuk membina, bukan menghina.

5. Solat bersahaja atau ala kadar.

Solat inilah perantara kita dengan Tuhan yang memberikan kita rezeki. Bila kita ala kadarkan solat, rezeki kita juga akan ala kadar.

Bukanlah sifat Tuhan itu berdendam dan membalas perlakuan kita. Tapi tidak layaknya kita menerima rezeki yang banyak kerana seolah mempermainkan solat yang sungguh mulia.

Kawan-kawan yang baik;

Jika ubat kita gaul dan makan sekali dengan racun, nescaya racun yang akan memberi kesan kepada diri kita.

Begitulah jika kita melakukan amalan kebaikan yang dalam masa sama kita tak tinggalkan kejahatan, mana mungkin manfaat kebaikan tadi kekal bersama kita.

Maka hindarkan semua kejahatan. Moga rezeki kita sentiasa murah dan berkat.

Sekian.

Firdaus Mokhtar,
Memburu berkat.


Bawah Lengan Gelap Dek Alahan Mengandung, Ibu-ibu Jangan Stress, Hilangkan Dengan Pantas Guna 3 Petua Mudah!

Jujurnya masalah ketiak hitam dan kawasan leher bertukar menjadi hitam akibat alahan mengandung pastinya buat semua wanita rasa rendah diri yang teramat sangat. Benarkan?

Ketika menjalani proses mengandung selama sembilan bulan ini, masalah kehitaman ini pastinya menjadi kerunsingan pada tahap maksimum. Bagi yang mengandung sulung, pasti mencari produk atau mencari pelbagai petua untuk menyental masalah ini.

Pasti masalah ini menjadi kerisauan semua wanita apabila meninggalkan kesan kehitaman di bawah lengan atau ketiak juga di kawasan leher. Walaupun ia akan hilang dengan sendirinya selepas melahirkan anak, tetapi ada cara lebih pantas lagi untuk menghilangkan warna hitam ini.

Tiga Petua Mudah

1. Lulur Betik
Buah betik mentah sememangnya kaya dengan vitamin C serta mengandungi bahan yang dapat mencerahkan kulit. Parut betik hingga halus, dan letakkan pada kulit dan biarkan sekitar 15 minit. Seeloknya dilakukan selepas mandi ketika kulit masih segar dan bersih.

2. Kapur & Limau Nipis
Perah sebiji limau nipis dan campurkan dengan sedikit kapur sirih. Sapukan di bawah ketiak sehingga rata dan biarkan kering selama selama 10 hingga 15 minit. Kemudian barulah dicuci bersih. Lakukan secara berkala 3 kali seminggu untuk mendapat kesan yang hebat!.

3. Parutkan Sengkuang
Selain limau dan betik muda, sengkuang juga berpotensi memutihkan ketiak yang gelap. Parut sengkuang hingga halus kemudian letakkan pada permukaan kulit yang gelap. Biarkan seketika kemudian barulah dibilas bersih. Jadikan ia sebagai rutin setiap hari.


“Kunjung Mengunjung Jadi Tradisi Selama Ini, Kini Jadi Mimpi Ngeri.” Digelar Mandul, Hati Wanita Ini Bagai Dipanah Halilintar & Hancur Berkecai. Sebaknya!

Wanita mana yang ridak mahu menimang cahaya mata, malah itulah momen yang cukup dinantikan usai diijabkabulkan. Lengkap sudah fitrah sebagai seorang wanita setelah bergelar isteri.

Namun ketentuan Ilahi kita tidak mampu menolaknya, ada orang diberikan rezeki awal menimang zuriat, ada yang lain terpaksa menunggu lama. Tetapi usah dipersoal bab itu jauh sekali menuduh wanita tersebut mandul atau tidak berupaya melahirkan zuriat. Kerana semuanya sudah tertulis di Luth Mahfuz. Berusaha bagaimana sekali pun andai Dia masih tidak mahu memberikan rezeki maka kena redha.

Tetapi, luahan hati seorang wanita ini cukup mengundang sebak di hati. Apa tidaknya, dia dituduh mandul hanya kerana belum memiliki anak. Hasrat untuk berkunjung di hari raya bertukar mimpi ngeri buat wanita ini apabila dituduh mandul oleh saudaranya.

Skdr brkgsi sdkt luahn hati, luahn rs… Hati prmpuanku ini y bagai dipnh halilintar skaligus hancur berkecai apabila digelar ‘mandul’… Yes..! ‘Milah Mandul’… Allahurobbi… Salah apa aku kpd kamu duhai mokcik… Hina sgt kah aku shgga perkataan itu keluar dri mulut mu… ???..

Aidilfitri kali ini kurasakan tiada mkna bg ku… Ak serik….. Kunjung mgunjung n saling bermaafan y spttnye mjadi tradisi mulia slama ini tp ia mnjdi mimpi ngeri buat diriku oleh krna ‘situasi’ hri ini… ak serik utk bertemu kamu duhai mokcik dan mokcik2..Saat menulis ini airmata ku xdpt diseka lagi.. Laju.. Laju bagaikan titis hujan mlm ini ya Allah…?????

Aku cuba utk bersabar dan tersenyum namun hati dan iman ku y senipis kulit bwg ini kdgkala mybbkan aku rse tramat down.. Tramat sdih…

Andai ank itu boleh aku bli d psr2 raya, di psr2 mlm…..

Perbualan siang td berbunyi :-

Mokcik : naik la, msuk la.. Ni sapo ni..
Aku : slmt hri rye ‘mokteh’.. Ape khbr.. Milah la ni..
Mokcik : Milah mano??? Hoo MILAH MANDUL…
Aku : %! @?£&..x baik ckp gitu mokteh…
Mokcik : Hoooo doh yo la.. Xleh branok mandul la ore panggil.. Ko ore pggil gpo..???

Allah Allah… Ampunkan dosaku dan dosanya ya Allah…

Bgitu lah kisah nye y d pendek kan…

Ya Allah.. Dalam hati ni… Hanya Engkau saja y tau.. Rse nk mnangis trus saat itu.. Tp ak tahan tahan dan trus tahan melayani dan berbual2 bertanyakan khbr ‘mokcik’ tersebut y katanya sebelah lutut sakit dan x boleh bgerak aktif spt sblm ni… Ak mlyni tetamu2 dan sanak saudara y lain spt tiada ap y berlaku.. … Smpai lah mlm ini… Rse ini x dpt ku bendung lagi…..

Post ini bukan niat ingin mnagih simpati… Bkn niat nk mburuk kan mokcik tsebut.. Ianya sbg slh 1 cara ak dpt kurg kn ksdihn hti ini…

Sincerely me,
MILAH MANDUL?

Selamat Hari Raya Aidilfitri, Maaf Zahir Batin semua… ??????????????


Percuma! Dr Zulkifli Hasilkan Buku Panduan Fekah Covid 19 Dan Himpunan Doa. Jadi Panduan Bersama.

Berita gembira buat kita semua apabila dua buah buku soal jawab fiqah berkaitan covid-19 dan himpunan doa-doa boleh didapati secara percuma! Semalam, Menteri di Jabatan Perdana Menteri (JPM) (Hal Ehwal Agama), Datuk Dr Zulkifli Mohamad Al-Bakri mengumumkan menghasilkan dua buku baharu bertajuk ‘Soal Jawab Fiqh COVID-19’ dan ‘Inilah Doaku’, yang boleh dijadikan panduan kepada masyarakat.

Menerusi laman instagram serta facebooknya, beliau melahirkan rasa syukur dengan penerbitan dua buah buku ini dengan harapan dapat membantu masyarakat sekali gus untuk kesejahteraan keluarga di negara ini.

“Alhamdulillah, dengan izin-Nya dua buah buku saya; Soal Jawab Fiqh COVID-19 dan Inilah Doaku telah disiapkan dan diterbitkan oleh Pejabat Menteri di JPM (Hal Ehwal Agama).”

BUKU DIEDAR  DAN DIMUAT NAIK SECARA PERCUMA.

“Buku-buku ini bukan untuk dijual dan tidak diterbitkan untuk keuntungan. Salinan cetak/keras buku ini diedarkan secara percuma.”

Sila muat turun salinan lembut (softcopy) dalam format PDF di https://mira.gov.my/buku/ atau t.me/drzulalbakri

Buku Soal Jawab Fiqah Covid 19

Buku bertajuk Soal Jawab Fiqah Covid 19 adalah untuk memberikan penjelasan secara terperinci mengenai salah faham segelintir masyarakat mengenai persoalan solat Jumaat yang diperkatakan sebelum ini. Antara isi kandungan termasuk tajuk ‘Apakah hukum solat jumaat dalam suasana wabak’, ‘Apakah hukum melakukan solat jumaat di rumah’ dan ‘Hukum meninggalkan solat jumaat tiga kali dalam suasana wabak covid-19’.

Buku Inilah Doaku

Manakala buku bertajuk Inilah Doaku pula isi kandungannya menyentuh himpunan doa-doa berkaitan kehidupan seharian dalam mengharungi norma baharu ini. Isi kandungan antaranya ‘Mohon keselamatam’, ‘Berlindung dari penyakit kronik’ dan ‘Ditetapkan Islam’.

Moga dengan penerbitan dua buah buku ini dapat menjadi ilmu yang bermanfaat untuk kita semua menghadapi kemelut hidup dalam era norma baharu ini.


‘Ada Yang Menuduh Saya Mandul.” Izara Aishah Kongsi Berita Kini Hamil 6 Bulan!

Sebelum ini, ada antara netizen yang membuat spekulasi pelakon cantik manis ini sedang berbadan dua apabila melihatkan penampilannya di dalam satu majlis perkahwinan baru-baru ini, namun empunya diri hanya mendiamkan diri.
Sehinggalah akhirnya pelakon Ombak Rindu ini mengesahkan dia kini hamil enam bulan.

Jelas Izara Aishah, 27, dia baru bersedia untuk berkongsi khabar gembira itu memandangkan apa sahaja boleh berlaku pada fasa awal kehamilan.

“Sejak mendirikan rumah tangga, saya dan suami memang merancang untuk mendapatkan zuriat pada 2020 kerana masing-masing sibuk bekerja. Selain itu, kami juga mahu menikmati masa bersama terlebih dahulu. Alhamdulillah, Tuhan memakbulkan doa saya dan suami.

“Sebelum ini, apabila ada yang bertanya soal zuriat, masing-masing tidak berani untuk mengatakan kami ada perancangan sendiri. Kami hanya mengaminkan sahaja doa mereka. Pada masa sama, ada segelintir pihak di luar saya yang menuduh saya mandul.

Seperti yang diketahui ramai, saya bukannya suka berkongsi hal peribadi secara terbuka. Berita kehamilan ini pun saya simpan selama enam bulan sebelum sedia untuk dikongsi,” katanya.

Ditanya mengenai pengalaman mengandungkan anak sulung, kata Izara semuanya dalam keadaan baik.

“Saya langsung tiada alahan. Alhamdulillah, bayi dalam kandungan juga sihat. Saya sendiri masih memenuhi pelbagai undangan, termasuk majlis perkahwinan teman baik, Farah Nabilah, baru-baru ini.

“Semoga proses kelahiran anak kami nanti juga akan dipermudahkan,” kata isteri kepada Adib Khalid ini.

Menyentuh kerjaya lakonannya, selepas selesai penggambaran siri Ombak Rindu, Izara memilih untuk berehat seketika.

Izara berkahwin dengan anak tiri penyanyi terkenal, Datuk Seri Siti Nurhaliza, itu pada 17 November 2017.

Sumber: Berita Harian


Kongsi Cara Tahnik Anak, Ustaz Don Luah Syukur Timang Cahaya Mata Ke Empat, Tarikh Lahir Sama Anak Ketiga.

Sudah tentu setiap ini ibu bapa gembiraan menyambut kelahiran cahaya mata, namun akan lebih berganda apabila tarikh kelahiran anak sama dengan anak sebelumnya.

Begitulah anugerah yang dilalui oleh pendakwah terkenal, Ustaz Don Daniyal apabila anak keempatnya ditakdirkan lahir pada tarikh yang sama dengan anak ketiganya. Malah anak kepertama dan kedua juga tarikh berkongsi tarikh kelahiran yang sama.

eliau meluahkan rasa syukur kelahiran anak ke empatnya. Dalam pada itu turut berkongsi cara tahnik untuk anak sejurus dilahirkan. Ikuti perkongsian beliau.

Hari ni, Allah Taala telah bagi kat kami sekeluarga hadiah. Dalam banyak-banyak hat dok ada, Allah pilih nak bagi kat kami.

Syukur yamat La Ya Allah…
Apa dia ni? Hadiah apa ni? Dok tak duduk dok kata hadiah ni..
Ni kami nak habaq la. Pasai Allah Taala kata, “Adapun, mana-mana nikmat yang Allah bagi, khabarkanlah (sebagai tanda syukur)..”

Ya Allah, syukur yamat sebab hari ni kami sekeluarga menimang seorang cahaya mata lelaki. Iyaaaaa~ Sungguuuuhhh~

TARIKH KELAHIRAN YANG SAMA

Ni sampai la ni dok rasa percaya tak percaya ni sama banyak. Sungguh aiihh. 11/2/2021 pukui 3:25petang tat sat. Kira saya la ni ada 4 orang anak ‘jantan’.
Yang dok habaq kata syukur sangat ni pasai, Anak sulong dengan nombot 2 sama tarikh lahir.  18 Januari 2014 dan 18 Januari 2016.

Hat hari ni pi sama pulak dengan abang dia hat nombot 3. 11 Febuari 2019 abang no 3, 11 Febuari 2021 mai adik nombot 4. Allah.. Ya Rabb.

Saya dengan Isteri tau tahap kami lagu mana. Ibadah dengan main ni sama banyak. Jauh sekali nak sampai kata doa makbul. Habih tu, mcm mn boleh jadi lagu ni?

KEHEBATAN DOA

Saya nak bgtau apa yang terbuku dalam benak hati ni.
1. Kehebatan Doa.
Kami bila jumpa saja sapa yg dan, kami minta tolong doa bagi dapat sama tarikh lahir dengan anak nombot 3. Iya la, tau la kan kita kan, kalau boleh nak la skali kan. Tapi dalam masa sama, kita pun paham, benda bukan senang. Tapi apa salahnya minta orang doa kan? Kan, betui dak??

Bila jadi lagu ni, perasan ada la yang tolong doa kat kami ni yang doa dia makbul. Ngam ngam lahir hari ni. Boleh jadi
– berkat doa Ibu Bapak n mertua.
– Berkat kawan-kawan
– Berkat doa orang yang dapat nikmat
– Berkat doa orang soleh
– Berkat doa orang yang dizalimi.
وَاللهُ أعْلَمْ بِالصَّواب
Kami jumpa sapa saja, kami minta tolong doa.

2. Allah Taala Maha Hebat.

Ya Allah, kami bersyukur jadi hambaMu. Kami tahu kami banyak dosa. Saya, isteri saya, keluarga saya, Ibu Bapak dan Mertua saya, kawan2 saya dan semua kami ni, kami tau kami banyak dosa. Dalam masa sama Ya Allah, kami jugak tau bahawa KAMU Ya Allah Maha Pengampun, Maha Mendengaq, Maha Kuasa dan Maha Bijaksana.

TURUT KONGSI CARA TAHNIK ANAK

Sayyidina Abu Musa al-Asy’ari menceritakan,
“Aku telah mendapat seorang anak lelaki, lalu aku membawanya kehadapan Nabi Muhammad ﷺ. Baginda ﷺ menamakannya dengan Ibrahim dan mentahnik (belah mulut) nya dengan sebiji kurma”.
HR Imam Muslim

Kawan2,
Berdasarkan hadis ni, Sunnah Bertahnik. Kaedah atau kaifiat saja berbeza.
Banyak kaedah tahnik ini. Maksudnya nak baca apa, nak mula mana dulu. Banyak dan semua betui إنْ شَآء الله. Apa yang saya buat ialah hasil dari perkongsian
1) Al-Marhun TG Dato Haron Din (saya tgk depan mata)

2) TG Ustaz Taufik Mat Husin
FB : https://www.facebook.com/taufik.husin.35
(Saya call minta pandangan. Ni masa belajaq dulu la. Lama dh)

4) Ustaz Muhadir Hj Joll

Jadi, dalam video ni saya buat, kawan-kawan boleh buat jugak.

How To Tahnik Anak Sendiri

Step 1
Sediakan kurma (ajwah terbaik) dan air zamzam (dpt mcm dlm botoi eyemore tu syempoi. Tapi jangan silap p sumbat eyemore. Jahanam anak Bang)

Step 2
Istighfar (agar Allah ampun dosa kita (bapak), dan nnt nk doa, mudah Allah kabul)

Step 3
Mula dengan Al-Fatihah

Step 4
Ayat Kursi (boleh mula بِسْمِ اللهِ الرَّحْمَـٰنِ الرَّحِيم atau teruih baca saja. Betui dua dua)

Step 5
-Selawat Syifa
-Selawat Kamilah (nnt dengaq dalam video na)

Step 6
-Qul huwaALLah
-Qul A’uzubirab bil falaq
-Qul A’uzubirab binnas

Step 7
Amik Kurma. Kunyah2 sampai lebik. Amik dengan jari. Kalau takut, pakai jari kelingking kecik sikit. Biasanya jari telunjuk. Masuk dalam mulut baby. Nnt tgk video mcm mn nk masukkan dlm mulut anak na. Kena ada skill. Hahahahha.

Step 8
Sambil jari dalam mulut, bacakan ayat 3 Surah Ali Imran

Step 9
Cabut jari. Suap air zamzam. Bacakan doa yg saya baca. Itu dr Arwah TG Dato Haron Din. Doa tu dalam video.

Step 10
Baca Doa. Bab ni boleh baca apa saja doa. Apa saja bahasa. Semua Allah faham. Yang penting, keikhlasan hati seorang Bapak mendoakan anaknya.
Doalah dengan penuh
– ikhlas
– tawadhuq
– berharap Allah dengaq n perkenankan
– sungguh-sungguh.

آمِين يٰـا رَبّ الْعَالَمِين

Semoga Allah menerima perkongsian ini sebagai ganjaran kita & kebajikan kita petang Jumaat ini.

ARTICLE LAIN

VIDEO:  APAKAH AMALAN ZIKIR AWET MUDA. MESTI TAHU.

VIDEO KAK LONG KONGSI-TAZKIRAH REZEKI MENCURAH UNTUK KELUARGA

VIDEO: MACARONI CHEESE PAPRIKA, SIAP 10 MINIT JE


Laici Kang Diminum Memang Sedap, Lagi Special Boleh Juga Untuk Awet Muda!

Bila sebut sahaja Laici Kang pasti ramai antara kita mengetahui bahawa ianya adalah minuman yang baik untuk menyejukkan badan dan ianya merupakan antara menu yang digemari ramai.

Pun begitu, tahukah anda sebenarnya pilihan dan campuran bahan-bahan yang digunakan di dalam menyediakan minuman berkhasiat ini juga turut memberi kesan kepada rahsia kecantikan seseorang.

Hal ini dikongsikan oleh Leynz Dheartie dan semoga memberi manfaat untuk semua.

Rahsia cantik,Rahsia amik hati mertua & Rahsia banyakkan air susu ibu

“Disebabkan esok mak mertua i nak datang, so kita buatkan lai chi kang sbb tu pebret dia.
Kena la pandai amik hati mertua  lagipun mak bagitau dia sakit tekak dan batuk sejak balik Haji haritu.

Lai chi kang ni kalau minum kat kedai mau RM3.50-RM5.50 semangkuk.So baik la buat sendiri, boleh bermangkuk-mangkuk kita hadap kat umah. Lagipun, kandungan bahan rebusan ni ada rahsia utk cantik, tegangkan kulit dan muscle, moistkan kulit dsb.

Tak caya? Pegi la tanya kat kedai sinsee konpem dia akan bagitau rahsia semua bahan tu.

Buat lebih pastu simpan dlm fridge. Nak minum panas @ sejuk pun best gilerrr.”-Leynz Dheartie

Setiap bahan tu ada kebaikan dan uols gugel la  yg konpem mmg bagus utk :

-sejukkan badan (bukan sejukkan hati yang panas tau)
-cantikkan kulit (korang kan suka yang shantek2)
-lancarkan darah
-merahkan muka (kot jadi macam afiyah si pipi merah)
-dalaman wanita
-stabilkan mood korang yang asyik moody
-BANYAKKAN AIR SUSU IBU
-anjalkan tubuh badan dsb…

Bahan-bahannya :

Cara penyediaan:

Nikmat woihhhh 😆😆😆😆

Berapa banyak nak letak tu, pepandai la  i mmg tak penah ada sukatan.. ikut suka hati sendiri jer..Jomm arr cuba buat, syok minum panas @ sejuk.. bahan pun mudah nak dapat..Yang lelain boleh cari kt kedai ubat cina @ sinsee @ family store @ memana pasaraya..

sumber : Leynz Dheartie Via MAHN


Membebel Itu Biasa Bagi Ibu, Tapi Bila Diam Dah Kena Hati-Hati. Ini Peringatan Yang Kena Tahu.

“Selagi mak membebel, selagi tu lah saya yang keras kepala ni melawan. Tapi bila mak dah mula diam.”

Begitu perkongsian ini yang menyentuh mengenai situasi apabila ibu mula membebel.

Saya jadi takut, bila mak dah diam maknanya mak betul-betul marah lah tu.

Bila mak diam saya akan mula ‘behave’. Sekarang saya pula yang ikut sifat mak. Baru saya tahu erti diam mak selama ni.

Bila mak membebel atau mengeluarkan kata-kata marah dan mengugut, sebenarnya itu bukan lah kemarahan sebenar mak.

Tapi bila seorang mak mula diam. Mak sedang memujuk lidah daripada berkata sesuatu yang buruk bimbang akan terkeluar kata-kata yang akan membinasakan anak sendiri kerana mak tahu, kata-kata adalah doa lebih-lebih lagi kata-kata itu keluar daripada mulut seorang ibu.

Itu lah mak saya, diam adalah senjata paling mujarab apabila berperang perasaan dengan anak-anaknya yang degil dan kuat melawan.

Sekarang sifat diam mak tu dah ada pada saya. Bila dah penat membebel saya akan diam.

Diam sediam-diamnya. Saya akan settle sinki, masak kemas apa yang patut, bila anak tanya saya diam. Bila anak panggil saya diam.

Bila anak ajak bercerita saya diam. Alhamdulillah dengan cara ini anak-anak saya akan mula membuat apa yang disuruh sebab mereka tahu saya dah marah, saya dah berkecil hati dan saya sedang mengajar lidah daripada mengeluarkan kata-kata yang akan membuatkan hati mereka terguris.

Sumber: Cik Puan Ammy Menulis


Bukan Semuanya Boleh Disimpan Dalam Peti Ais. Dr. Ni Jelaskan & Ibu Sila Ambil Tahu!

Perasan tak tabiat kita sebagai mak-mak ni, pantang ada makanan yang tidak habis pasti akan kita masukkan ke dalam peti sejuk untuk disimpan. Kalau boleh semuanya hendak disumbat di dalam peti sejuk agar tahan lama dan bolehlah dimakan bila perlu.

Namun, sedar atau tidak sebenarnya tindakan itu boleh mengundang bahaya kerana kita gagal mematuhi cara penyimpanan yang sebenarnya agar makanan tersebut selamat dimakan untuk suatu jangka masa yang tertentu.

Melalui perkongsian seorang doktor yang dikenali sebagai Hani Mynis di akaun fbnya, diharapkan penjelasan ini memberi pencerahan kepada kita untuk lebih faham dan peka tentang hal ini.

Jom semak perkongsiannya itu.

Pengurusan peti ais yang betul utk bahan-bahan:

SOS (sos cili sos tomato, kicap, sos tiram, sos lada hitam dan mayonaise yang sudah dibuka)

Ada yang suka simpan kat luar tapi cara yang sebetulnya ialah kena simpan dalam peti ais. Kalau perasan, label pada botol-botol sos dan kicap ada tertulis “refrigerate after opening”.

Ini utk mengelakkan pertumbuhan kulat kat sekeliling mulut botol dan penutup botol. So nak simpan kat mana? Kat bhgn pintu peti ais.

SUSU

Ok next susu? Untuk susu dalam tin tak kisah pekat atau cair boleh disimpan dlm peti ais dibhgn pintu peti. Sebelum simpan kena transfer dulu dari bekas tin asal ke dalam bekas bertutup (plastik or kaca). Elakkan simpn dgn tin2 sekali dlm peti ais, sbb kita tahu dlm peti keadaannya lembap dengan oksigen boleh mengalakkan pengaratan pada tin. For safety reason ? tu belum lg kalau terambil terpegang mulut tin tu, tajam ada yang berdarah kang

Susu segar/ susu kotak simpan kat bhgn dalam, jgn simpan kat bhgn pintu. Bhgn pintu suhu nya pling tak stabil, berubah ubah bila kita buka tutup pintu peti ais tu. Perubahan suhu yang kerap boleh sebabkan susu cpt rosak

TELUR

Cara menyimpan telur dengan betul

Ada dua cara:

1. Simpan di luar peti ais

Lebih elok simpan dalam bekas asal telur disebabkan dua sebab satu: ada tarikh best before dicetak pada bekas telur, kedua: telur diletakkan di dalam bekas di dalam posisi optimum dimana telur kuning dia berada ditengah, memanjangkan tempoh kesegaran telur (sekurang2nya sebelum best before date)

Jangan dibasuh, disebabkan dikulit telur ada satu lapisan perlindungan utk menghalang bakteria masuk dlm telur dan percepatkan proses telur rosak

Simpan ditempat terlindung dari cahaya matahari dan suhu yang consistent bukan skjp pnas sekejap sejuk

2. Simpan dalam peti ais (chiller)

Jangan disimpan di bhgn pintu peti ais. Seeloknya hendaklah disimpan di bhgn dalam peti (bahagian shelf) sbb pintu peti ais kawasan yang paling mempunyai suhu yang tak tetap (kerap berubah suhu bila kita buka dan tutup pintu peti). Perubahan suhu yang ketara boleh menyebabkan telur cpt rosak.

Kalau disimpan bhgn dlm peti, simpan dalam bekas telur (atau any bekas yang muat) yang kedap udara bertutup rapat utk elakkan cross contimination telur yang kotor (sebab telur jgn dibasuh for same reason as above) dgn makanan lain dlm peti ais

Jangan dibasuh telur, nak masak baru basuh.

UBAT-UBATAN

Ramai yang suka letak ubat dlm peti lagi-lagi bhgn pintu peti ais,kan? Ubat tak perlu disimpan dalam peti ais ya. Apatah lagi di bhgn pintu peti ais. Kalau kita simpan kat pintu, kita bukan tambah tempoh best-use dia, kita cepat rosakkan dia lagi ada. Ubat2 cecair sngt sensitif dgn haba, kelembapan, dan cahaya matahari. Kita pun tahu dalam peti ais tu kawasan nya lembap. Lagipun kat botol ubat ada label “keep in dry and cool place” bukan cool peti sejuk ye. Memadai dlm kabinet yang jauh dr cahaya matahari dan agak dingin.

So nak simpan kat mana, simpan je dlm kabinet/pantry. Ubat dah buka atau belum simpn je dlm pntry. Ubat yang dah dibuka pun ada expired date dia. So penting nya bila bukak cap ubat tu terus label kat penutup ubat tu bila kita dah bukak ubat tu. Detail Pengurusan kabinet ubat hani nnt hani update.

Semoga perkongsian bermanfaat

Sumber : Hani Mynis


“Belum Siap Pun Dah Cantik, Pandai Kumpul Harta.” Rezeki Tahun Baru, Black Hanifah Kongsi Video Rumah baru Raih Perhatian

Setiap orang memiliki impian untuk memiliki kediaman sendiri. Lebih-lebih lagi yang sudah berkeluarga. Inilah syurga kecil keluarga untuk berteduh.Hasil titik peluh dan penat berbaloi apabila melihat hasilnya Di depan mata. Demikian juga dengan penyanyi Black Hanifah. Dia baru-baru ini berkongsi kegembiraan apabila kediaman yang menjadi impiannya selama ini bakal siap tidak lama lagi.

Menerusi laman Instagramnya, bapa kepada sepasang cahaya mata ini memuatnaik video yang menunjukkan ruang dia bahagian Dalam Dan luar rumahnya.

Perkongsian tersebut mendapat reaksi ramai yang rata-rata memuji rumah tersebut nampak cantik walaupun belum siap sepenuhnya.

Menurut Black, ini adalah rezeki anak-anak dan isteri untuk tahun 2022. Rumah corner lot  yang dibeli itu nampak luas dan bakal diduduki tidak lama lagi oleh Black sekeluarga.

Mesti korang teringat kartun-kartun zaman dahulu? Siapa yang selalu terpacak depan TV mesti tahu banyak kartun. Berapa banyak agaknya yang adik-adik BK kita ni tahu pasal kartun popular tahun 90-an dan awal 2000. Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara